title: Padomes Lēmums (ES) 2015/954 (2015. gada 16. jūnijs), ar kuru Jeppe Tranholm-Mikkelsen kungam dod atļauju piekļūt informācijai, kas ir klasificēta līdz līmenim TRÈS SECRET UE/EU TOP SECRET

text:
               20.6.2015

               LV

               Eiropas Savienības Oficiālais Vēstnesis

               L 156/19

         PADOMES LĒMUMS (ES) 2015/954
   (2015. gada 16. jūnijs),
   ar kuru Jeppe Tranholm-Mikkelsen kungam dod atļauju piekļūt informācijai, kas ir klasificēta līdz līmenim TRÈS SECRET UE/EU TOP SECRET

   EIROPAS SAVIENĪBAS PADOME,
   ņemot vērā Padomes Lēmumu 2013/488/ES (2013. gada 23. septembris) par drošības noteikumiem ES klasificētas informācijas aizsardzībai (1) un jo īpaši tā I pielikuma 18. punkta a) apakšpunktu,
   ņemot vērā Padomes Lēmumu 2013/811/ES (2013. gada 17. decembris), ar ko attiecībā uz Padomes Ģenerālsekretariātu nosaka iecēlējinstitūciju un līgumslēdzējinstitūciju, kas ir pilnvarota noslēgt darba līgumus, un atceļ Lēmumu 2011/444/ES (2),
   ņemot vērā Padomes Lēmumu (ES) 2015/654 (2015. gada 21. aprīlis), ar ko uz laikposmu no 2015. gada 1. jūlija līdz 2020. gada 30. jūnijam (3) ieceļ Eiropas Savienības Padomes ģenerālsekretāru,
   tā kā:

               (1)

               Dānijas kompetentā valsts drošības iestāde sniedza pozitīvu atzinumu 2015. gada 26. martā attiecībā uz Jeppe TRANHOLM-MIKKELSEN kunga piekļuvi informācijai, kas klasificēta līdz līmenim TRÈS SECRET UE/EU TOP SECRET.

               (2)

               Ņemot vērā viņa amatu un dienesta pienākumus, Jeppe TRANHOLM-MIKKELSEN kungam ir jādod atļauja piekļūt Padomes un Eiropadomes glabātai informācijai, kas klasificēta līdz līmenim TRÈS SECRET UE/EU TOP SECRET,

         IR PIEŅĒMUSI ŠO LĒMUMU.
   1. pants
   1.   Jeppe TRANHOLM-MIKKELSEN kungam viņa amata nolūkos ar šo tiek dota atļauja piekļūt Padomes un Eiropadomes glabātai informācijai, kas klasificēta līdz līmenim TRÈS SECRET UE/EU TOP SECRET.
   2.   Panta 1. punktā minētā atļauja ir spēkā tā amata ieņemšanas laikā, attiecībā uz kuru šī atļauja dota, un tas nepārsniedz piecus gadus, sākot no šā lēmuma spēkā stāšanās dienas.
   2. pants
   Šis lēmums stājas spēkā 2015. gada 1. jūlijā.
   3. pants
   Šis lēmums ir adresēts Jeppe TRANHOLM-MIKKELSEN kungam.

      Luksemburgā, 2015. gada 16. jūnijā

            Padomes vārdā –

            priekšsēdētājs

         J. DŪKLAVS

      (1)  OV L 274, 15.10.2013., 1. lpp.

      (2)  OV L 355, 31.12.2013., 91. lpp.

      (3)  OV L 107, 25.4.2015., 74. lpp.


title: Eiropas padomes un komisijas lēmums (2002. gada 26. marts) par Eiropas un Vidusjūras reģiona valstu nolīguma slēgšanu, ar ko izveido asociāciju starp Eiropas Kopienām un to dalībvalstīm, no vienas puses, un Jordānijas Hāšimītu Karalisti, no otras puses

text:
Svarīgs juridisks paziņojums

|

32002D0357

Oficiālais Vēstnesis L 129 , 15/05/2002 Lpp. 0001 - 0002

		Eiropas padomes un komisijas lēmums(2002. gada 26. marts)par Eiropas un Vidusjūras reģiona valstu nolīguma slēgšanu, ar ko izveido asociāciju starp Eiropas Kopienām un to dalībvalstīm, no vienas puses, un Jordānijas Hāšimītu Karalisti, no otras puses(2002/357/EK, EOTK)EIROPAS SAVIENĪBAS PADOME unEIROPAS KOPIENU KOMISIJA,ņemot vērā Eiropas Kopienas dibināšanas līgumu, un jo īpaši tā 238. pantu, saistībā ar 228. panta 2. punkta otro teikumu un 228. panta 3. punkta otro daļu,ņemot vērā Eiropas Ogļu un tērauda kopienas dibināšanas līgumu, un jo īpaši tā 95. pantu,konsultējoties ar Padomdevēja komiteju un ar vienprātīgu Padomes vienošanos,ņemot vērā Eiropas Parlamenta piekrišanu [1],tā kā:Jāapstiprina Eiropas un Vidusjūras reģiona valstu nolīgums, ar ko izveido asociāciju starp Eiropas Kopienām un to dalībvalstīm, no vienas puses, un Jordānijas Hāšimītu Karalisti, no otras puses, kuru parakstīja Briselē 1997. gada 24. novembrī,IR PIEŅĒMUŠAS ŠO LĒMUMU.1. pantsAr šo Eiropas Kopienas un Eiropas Ogļu un tērauda kopienas vārdā ir apstiprināts Eiropas un Vidusjūras reģiona valstu nolīgums, ar ko izveido asociāciju starp Eiropas Kopienām un to dalībvalstīm, no vienas puses, un Jordānijas Hāšimītu Karalisti, no otras puses, tam pievienotie protokoli un Nobeiguma aktam pievienotās deklarācijas.Nolīguma, tam pievienoto protokolu un Nobeiguma akta teksti ir pievienoti šim lēmumam.2. pants1. Pēc Komisijas priekšlikuma Kopiena pieņem Padomes vai, ja vajadzīgs, Komisijas izstrādāto nostāju Asociācijas padomē un Asociācijas komitejā saskaņā ar attiecīgajiem Līgumu noteikumiem, ar ko izveido Eiropas Kopienu un Eiropas Ogļu un tērauda kopienu.2. Padomes priekšsēdētājs saskaņā ar nolīguma 90. pantu vada Asociācijas padomi un pauž Kopienas nostāju. Padomes priekšsēdētāja pārstāvis saskaņā ar Nolīguma 93. pantu vada Asociācijas komiteju un pauž Kopienas nostāju.3. pantsPadomes priekšsēdētājs Eiropas Kopienas vārdā nodod Nolīguma 106. pantā minēto paziņošanas aktu. Komisijas priekšsēdētājs nodod minēto aktu Eiropas Ogļu un tērauda kopienas vārdā.Briselē, 2002. gada 26. martāPadomes vārdā —priekšsēdētājaA. M. Birulés Y BertránKomisijas vārdā —priekšsēdētājsR. Prodi[1] OV C 226, 20.7.1998., 26. lpp.--------------------------------------------------


title: Eiropas Parlamenta Lēmums (ES) 2015/1673 (2015. gada 29. aprīlis) par Eiropas Vērtspapīru un tirgu iestādes 2013. finanšu gada budžeta izpildes apstiprināšanu

text:
               30.9.2015

               LV

               Eiropas Savienības Oficiālais Vēstnesis

               L 255/298

      EIROPAS PARLAMENTA LĒMUMS (ES) 2015/1673
      (2015. gada 29. aprīlis)
      par Eiropas Vērtspapīru un tirgu iestādes 2013. finanšu gada budžeta izpildes apstiprināšanu
      EIROPAS PARLAMENTS,

                  —

                  ņemot vērā Eiropas Vērtspapīru un tirgu iestādes 2013. finanšu gada galīgos pārskatus,

                  —

                  ņemot vērā Revīzijas palātas ziņojumu par Eiropas Vērtspapīru un tirgu iestādes 2013. finanšu gada pārskatiem un Iestādes atbildes (1),

                  —

                  ņemot vērā deklarāciju (2) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2013. finanšu gadu saskaņā ar Līguma par Eiropas Savienības darbību 287. pantu,

                  —

                  ņemot vērā Padomes 2015. gada 17. februāra ieteikumu par apstiprinājumu, ko sniedz Iestādei 2013. finanšu gada budžeta izpildi (05304/2015 – C8-0054/2015),

                  —

                  ņemot vērā Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3),

                  —

                  ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (4) un jo īpaši tās 208. pantu,

                  —

                  ņemot vērā Eiropas Parlamenta un Padomes 2010. gada 24. novembra Regulu (ES) Nr. 1095/2010, ar ko izveido Eiropas Uzraudzības iestādi (Eiropas Vērtspapīru un tirgu iestādi), groza Lēmumu Nr. 716/2009/EK un atceļ Komisijas Lēmumu 2009/77/EK (5), un jo īpaši tās 64. pantu,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (6),

                  —

                  ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (7), un jo īpaši tās 108. pantu,

                  —

                  ņemot vērā Reglamenta 94. pantu un V pielikumu,

                  —

                  ņemot vērā Budžeta kontroles komitejas ziņojumu un Ekonomikas un monetārās komitejas atzinumu (A8-0087/2015),

         1.

            sniedz Eiropas Vērtspapīru un tirgu iestādes izpilddirektorei apstiprinājumu par Iestādes 2013. finanšu gada budžeta izpildi;

         2.

            izklāsta savus konstatējumus turpmāk tekstā iekļautajā rezolūcijā;

         3.

            uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Vērtspapīru un tirgu iestādes izpilddirektoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

               Priekšsēdētājs

            Martin SCHULZ

               Ģenerālsekretārs

            Klaus WELLE

         (1)  OV C 442, 10.12.2014., 247. lpp.

         (2)  Skatīt 1. zemsvītras piezīmi.

         (3)  OV L 248, 16.9.2002., 1. lpp.

         (4)  OV L 298, 26.10.2012., 1. lpp.

         (5)  OV L 331, 15.12.2010., 84. lpp.

         (6)  OV L 357, 31.12.2002., 72. lpp.

         (7)  OV L 328, 7.12.2013., 42. lpp.


title: Komisijas lēmums, ar kuru paziņo, ka Čehijas, atbilstīgi Pievienošanās akta IV pielikuma 3. punktā paredzētajai pārejas posma procedūrai paziņotie pasākumi nav piemērojami pēc pievienošanās — Valsts atbalsts   (Dokuments attiecas uz EEZ)

text:
               7.10.2006

               LV

               Eiropas Savienības Oficiālais Vēstnesis

               C 242/17

         Komisijas lēmums, ar kuru paziņo, ka Čehijas, atbilstīgi Pievienošanās akta IV pielikuma 3. punktā paredzētajai pārejas posma procedūrai paziņotie pasākumi nav piemērojami pēc pievienošanās — Valsts atbalsts
   (2006/C 242/12)
   (Dokuments attiecas uz EEZ)
   Lēmuma pieņemšanas diena: 3.3.2004.
   Dalībvalsts: Čehijas Republika
   Atbalsta Nr.: Valsts atbalsts Nr. CZ 53/03
   Nosaukums: Banka Haná, a.s.
   Mērķis: Atbalsts banku nozarei
   Papildu informācija: Komisijas lēmums, ar ko paziņo, ka pasākumi par labu Banka Haná, a.s., kurus Čehijas Republika izziņoja atbilstīgi pagaidu mehānismam saskaņā ar Pievienošanās akta IV pielikuma 3. nodaļu, nav piemērojami pēc pievienošanās.
   Lēmuma autentiskais teksts, no kura ir izņemta visa konfidenciālā informācija, atrodams tīmekļa vietnē:
   http://ec.europa.eu/community_law/state_aids/
   Lēmuma pieņemšanas diena: 3.3.2004.
   Dalībvalsts: Čehijas Republika
   Atbalsta Nr.: CZ 54/03
   Nosaukums: Foresbank, a.s.
   Mērķis: Atbalsts banku nozarei
   Papildu informācija: Komisijas lēmums, ar ko paziņo, ka pasākumi par labu Foresbank, a.s., kurus Čehijas Republika izziņoja atbilstīgi pagaidu mehānismam saskaņā ar Pievienošanās akta IV pielikuma 3. nodaļu, nav piemērojami pēc pievienošanās.
   Lēmuma autentiskais teksts, no kura ir izņemta visa konfidenciālā informācija, atrodams tīmekļa vietnē:
   http://ec.europa.eu/community_law/state_aids/


title: 2012/576/ES: Eiropas Parlamenta Lēmums ( 2012. gada 10. maijs ) par Eiropas Dzimumu līdztiesības institūta 2010. finanšu gada budžeta izpildes apstiprināšanu

text:
               17.10.2012

               LV

               Eiropas Savienības Oficiālais Vēstnesis

               L 286/200

         EIROPAS PARLAMENTA LĒMUMS
   (2012. gada 10. maijs)
   par Eiropas Dzimumu līdztiesības institūta 2010. finanšu gada budžeta izpildes apstiprināšanu
   (2012/576/ES)
   EIROPAS PARLAMENTS,

               —

               ņemot vērā Eiropas Dzimumu līdztiesības institūta 2010. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Dzimumu līdztiesības institūta 2010. finanšu gada pārskatiem, ar Institūta atbildēm (1),

               —

               ņemot vērā Padomes 2012. gada 21. februāra ieteikumu (06083/2012 – C7-0051/2012),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2006. gada 20. decembra Regulu (EK) Nr. 1922/2006 par Eiropas Dzimumu līdztiesības institūta izveidi (3) un jo īpaši tās 14. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Sieviešu tiesību un dzimumu līdztiesības komitejas atzinumu (A7-0132/2012),

               1.

               sniedz Eiropas Dzimumu līdztiesības institūta direktoram apstiprinājumu par Institūta 2010. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Dzimumu līdztiesības institūta direktoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 366, 15.12.2011., 173. lpp.

      (2)  OV L 248, 16.9.2002., 1. lpp.

      (3)  OV L 403, 30.12.2006., 9. lpp.

      (4)  OV L 357, 31.12.2002., 72. lpp.
    ---documentbreak---

               17.10.2012

               LV

               Eiropas Savienības Oficiālais Vēstnesis

               L 286/201

         EIROPAS PARLAMENTA REZOLŪCIJA
   (2012. gada 10. maijs)
   ar konstatējumiem, kas ir neatņemama daļa no lēmuma par Eiropas Dzimumu līdztiesības institūta 2010. finanšu gada budžeta izpildes apstiprināšanu
   EIROPAS PARLAMENTS,

               —

               ņemot vērā Eiropas Dzimumu līdztiesības institūta 2010. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Dzimumu līdztiesības institūta 2010. finanšu gada pārskatiem, ar Institūta atbildēm (1),

               —

               ņemot vērā Padomes 2012. gada 21. februāra ieteikumu (06083/2012 – C7-0051/2012),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2006. gada 20. decembra Regulu (EK) Nr. 1922/2006 par Eiropas Dzimumu līdztiesības institūta izveidi (3) un jo īpaši tās 14. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Sieviešu tiesību un dzimumu līdztiesības komitejas atzinumu (A7-0132/2012),

               A.

               tā kā Eiropas Dzimumu līdztiesības institūtu (turpmāk – Institūts) izveidoja, pamatojoties uz Regulu (EK) Nr. 1922/2006, un tas sāka patstāvīgi darboties 2010. gada 15. jūnijā;

               B.

               tā kā Revīzijas palāta ir norādījusi, ka tā ir guvusi pamatotu pārliecību par to, ka Institūta gada pārskati par 2010. finanšu gadu ir ticami un ka pakārtotie darījumi ir likumīgi un pareizi;

               C.

               tā kā Institūta 2010. finanšu gada kopējais budžets bija EUR 6 500 000; tā kā Institūta budžetu pilnībā finansē no Savienības iemaksas,

               1.

               atzinīgi vērtē Revīzijas palātas pirmo ziņojumu par Institūta 2010. finanšu gada pārskatiem;

      Budžeta un finanšu pārvaldība

               2.

               norāda, ka Institūts ieguva administratīvu un finansiālu patstāvību 2010. gada 15. jūnijā;

               3.

               uzskata, ka būtu jāapsver Institūta apvienošana ar Eiropas Savienības Pamattiesību aģentūru, lai novērstu dublēšanos un samazinātu pieskaitāmās izmaksas;

               4.

               ņemot vērā Institūta gada darbības pārskatu, konstatē, ka no 2010. gada 1. janvāra līdz 15. jūnijam Nodarbinātības, sociālo lietu un iekļautības ģenerāldirektorāts (DG EMPL), kura paspārnē atrodas Institūts, bija atbildīgs par Institūta finanšu pārvaldību un jo īpaši par personāla un administratīvajiem izdevumiem un ka šajā periodā DG EMPL veica maksājumus par kopumā EUR 846 876,91;

               5.

               pieņem zināšanai gada darbības pārskatā sniegto informāciju, proti, ka ierobežotajā sešu mēnešu laikposmā no 2010. gada darba programmas pieņemšanas brīža līdz administratīvās un finansiālās patstāvības iegūšanai Institūta budžeta izpilde saistību apropriācijām bija 65 % un maksājumu apropriācijām – 26 %; aicina Institūtu nekavējoties veikt pasākumus, lai turpmāk nodrošinātu apmierinošu budžeta izpildes līmeni;

               6.

               norāda uz gada darbības pārskatā sniegto informāciju, ka pēc 2010. finanšu gada budžeta projekta pārskatīšanas Institūta valde īpašu uzmanību pievērsa diviem budžeta nelīdzsvarotības gadījumiem kopumā EUR 415 000 apmērā:

                           —

                           budžeta nelīdzsvarotība EUR 195 000 apmērā budžeta II sadaļā saistīta ar to, ka pilnībā nebija izlietoti īres maksājumiem atvēlētie līdzekļi, jo pirmajos divos Institūta darbības gados tā telpu īres maksājumus Lietuvā sedza Lietuvas valdība,

                           —

                           budžeta nelīdzsvarotība EUR 220 000 apmērā budžeta III sadaļā, jo pilnībā nebija izlietoti pamatdarbības izdevumiem atvēlētie līdzekļi,

                     norāda, ka 2010. gada oktobrī valde vienojās nepiešķirt Institūtam šos iesaldētos līdzekļus; aicina Institūtu informēt budžeta izpildes apstiprinātājiestādi par to, kādi pasākumi ir veikti saistībā ar šiem iesaldētajiem līdzekļiem;

      Grāmatvedība

               7.

               konstatē, ka 2010. gadā Institūts definēja ar finanšu jautājumiem strādājošo darbinieku pienākumus un izstrādāja saistību apropriāciju aprites sistēmu; turklāt norāda, ka Institūts līdz 2010. gada beigām izraudzījās visus darbiniekus, kuri strādās ar finanšu jautājumiem, definējot viņu uzdevumus un pienākumus;

               8.

               norāda uz gada darbības pārskatā sniegto informāciju, ka Institūta direktors deleģēja administrācijas vadītājam kredītrīkotāja pilnvaras attiecībā uz summu, kura nepārsniedz EUR 500 000 saistībā ar I un II sadaļu, un uz laiku līdz vienam gadam saistībā ar III sadaļu; tāpat pieņem zināšanai, ka tika iecelts arī kredītrīkotāja aizstājējs;

               9.

               ņemot vērā Institūta gada darbības pārskatu, konstatē, ka līdz 2010. gada beigām bija izstrādātas un tika īstenotas procedūras šādās administratīvajās jomās: komandējumi, sūdzību pārvaldība, jautājumi un atbildes saistībā ar iepirkumu, PVN, augstas kvalitātes grāmatvedība, kontu saskaņošana, maksājumu izpildes kārtība un saistības un maksājumi, kā arī tika izstrādāta un īstenota politika telekomunikāciju jomā un dokumentu reģistrācijas sistēma;

      Publiskais iepirkums

               10.

               konstatē, ka 2010. gadā ir notikuši 63 iepirkumi un ir parakstīti līgumi par iepirktajiem pakalpojumiem; norāda, ka līgumi tika noslēgti par kopumā EUR 1 974 626;

               11.

               no gada darbības pārskatā sniegtās informācijas secina, ka iepirkuma procesu apgrūtināja galvenokārt divas problēmas:

                           —

                           iepirkuma procedūras īstenošanai atvēlētais laika periods bija ļoti īss un tas apdraudēja plānoto pētījumu veikšanu un attiecīgo budžetu,

                           —

                           trūka profesionāla atbalsta Pamatdarbības nodaļai, kurā lielākajai daļai darbinieku bija maz vai nekādu zināšanu par publiskā iepirkuma procedūrām,

                     līdz ar to šo sarežģījumu dēļ notika kavēšanās un vairākas iepirkuma procedūras bija jāatsauc, kas savukārt izraisīja to, ka lielākā daļa budžeta saistību apropriāciju bija jāpārnes uz 2011. gadu; tādēļ aicina Institūtu uzlabot situāciju un informēt budžeta izpildes apstiprinātājiestādi par veiktajiem pasākumiem;

               12.

               turklāt norāda, ka 85 % no iepirkuma procedūrā noslēgtajiem līgumiem (EUR 1 628 122) bija saistīti ar pakalpojumiem, kuri nodrošina atbalstu pamatdarbībai, un ka atlikusī summa (EUR 292 504 jeb 15 %) sedza tās iepirkuma ceļā iegādātās preces vai pakalpojumus, ar kuriem nodrošina atbalstu administratīvajai darbībai;

      Cilvēkresursi

               13.

               pieņem zināšanai gada darbības pārskatā norādīto, ka Institūts pieņēma darbā 23 pagaidu darbiniekus un 6 līgumdarbiniekus un aizpildīja 92,3 % štatu sarakstā paredzēto vietu;

               14.

               uzsver, ka ir jāaizpilda visas brīvās amata vietas, jo tas nepieciešams, lai institūta darbs būtu efektīvs un tiktu sasniegti izvirzītie mērķi;

      Darbības rezultāti

               15.

               norāda uz Institūta izveides Regulas (EK) Nr. 1922/2006 20. pantu, kurā Institūtam izvirzīta prasība līdz 2010. gada 18. janvārim pasūtīt paveiktā darba neatkarīgu ārēju novērtējumu; norāda uz gada darbības pārskatā sniegto informāciju, ka valde atlika ex post novērtējuma veikšanu, ņemot vērā to, ka Institūts 2010. gada 19. janvārī nesāka darboties, bet nolēma pasūtīt ex ante novērtējumu 2010. gadā un termiņa vidusposma novērtējumu – līdz 2013. gadam; aicina Institūtu ex ante novērtējuma rezultātus nekavējoties darīt zināmus budžeta izpildes apstiprinātājiestādei;

               16.

               atzīst, ka Institūts ar DG EMPL atbalstu 2010. gada decembrī publicēja specifikācijas Eiropas Dzimumu līdztiesības institūta otrajam ex ante novērtējumam attiecībā uz institūta īpašajiem mērķiem un darbībām;

               17.

               aicina Institūtu informēt budžeta izpildes apstiprinātājiestādi par šo novērtējumu veikšanu un par tajos gūtajiem secinājumiem;

               18.

               atgādina Revīzijas palātai, ka Institūta darbībai ir ārkārtīgi liela nozīme, veicinot dzimumu līdztiesību Eiropas Savienībā; tādēļ norāda, ka turpmākajos pārskatos būtu sīki jāizklāsta tie gadījumi, kad kādā no budžeta procedūras posmiem ir radušies sarežģījumi, kas kavējuši Institūta darbību;

               19.

               norāda, ka ekonomikas krīzes un stingras taupīguma politikas apstākļos ir sevišķi svarīgi, lai Institūts strādātu ar maksimālu atdevi pie iespējami minimāla resursu izlietojuma, vienlaikus raugoties, lai tas neapdraudētu Institūta nozīmīgo uzdevumu sekmīgu izpildi;

      Atrašanās vieta

               20.

               norāda uz Institūta gada darbības pārskatā sniegto informāciju, ka 2010. gada 1. martā Institūta darbinieki tika pārcelti no pagaidu telpām Briselē uz Institūta pastāvīgo mītni Viļņā Lietuvā;

      Iekšējā revīzija

               21.

               pieņem zināšanai Institūta sniegto informāciju, ka pirmā Iekšējā revīzijas dienesta veiktā revīzija notiks 2012. gadā;

               22.

               ņemot vērā Institūta gada darbības pārskatu, konstatē, ka 2010. gada novembrī Institūtu apmeklēja OLAF, piedāvājot darbiniekiem pirmo apmācības kursu par revīzijas principiem un iekšējās kontroles standartiem; turklāt norāda, ka 2010. gadā tika sagatavota OLAF un Institūta sadarbības vienošanās, kura pieņemta Institūta valdē 2011. gada 26. janvārī;

               23.

               norāda, ka lēmumam par budžeta izpildes apstiprināšanu ir pievienoti arī horizontāla rakstura konstatējumi, kas iekļauti 2012. gada 10. maija rezolūcijā (5) par aģentūru darbību, finanšu pārvaldību un kontroli.

      (1)  OV C 366, 15.12.2011., 173. lpp.

      (2)  OV L 248, 16.9.2002., 1. lpp.

      (3)  OV L 403, 30.12.2006., 9. lpp.

      (4)  OV L 357, 31.12.2002., 72. lpp.

      (5)  Pieņemtie teksti, P7_TA(2012)0164 (skatīt šā Oficiālā Vēstneša 388. lpp.).


title: 2005/684/EK, Euratom: Eiropas Parlamenta Lēmums (2005. gada 28. septembris), ar ko pieņem Eiropas Parlamenta deputātu nolikumu (2005/684/EK, Euratom)

text:
               7.10.2005

               LV

               Eiropas Savienības Oficiālais Vēstnesis

               L 262/1

      EIROPAS PARLAMENTA LĒMUMS

   (2005. gada 28. septembris),
   ar ko pieņem Eiropas Parlamenta deputātu nolikumu
   (2005/684/EK, EURATOM)
   EIROPAS PARLAMENTS,
   ņemot vērā Eiropas Kopienas dibināšanas līgumu, jo īpaši tā 190. panta 5. punktu,
   ņemot vērā Eiropas Atomenerģijas kopienas dibināšanas līgumu, jo īpaši tā 108. panta 4. punktu,
   ņemot vērā Komisijas atzinumu (1),
   ar Padomes piekrišanu (2),
   tā kā:

               (1)

               Parlamentu veido “pārstāvji, ko ievēlējušas Kopienā apvienoto valstu tautas”. Šie pārstāvji saskaņā ar EK līguma 190. panta 1. punktu ir “Kopienā apvienoto valstu tautu ievēlētie deputāti”. Šo apzīmējumu izmanto arī EK līguma 190. panta 2. punktā (“dalībvalstīs ievēlēto pārstāvju skaits”) un EK līguma 190. panta 3. punktā (“Pārstāvjus ievēl uz pieciem gadiem.”). Šie noteikumi, saskaņā ar kuriem deputāti ir tautu pārstāvji, paredz nolikumā izmantot apzīmējumu “deputāti”.

               (2)

               Saskaņā ar EK līguma 199. panta 1. punktu Parlamentam ir tiesības tā darbības iekšējos jautājumus regulēt tā Reglamentā, ņemot vērā šo nolikumu.

               (3)

               Nolikuma 1. pants definē deputāta jēdzienu un izskaidro, ka runa nav par viņu tiesībām un pienākumiem, bet gan par noteikumiem un vispārīgiem nosacījumiem saistībā ar deputāta pilnvaru īstenošanu.

               (4)

               Deputātu brīvību un neatkarību, kas noteiktas 2. pantā un nav minētas nevienā primāro tiesību aktu tekstā, ir nepieciešams aizsargāt ar tiesību aktiem. Deputātu apņemšanās noteiktā laikā atteikties no savām pilnvarām vai tādi paziņojumi par nodomu atteikties no pilnvarām nenoteiktā laikā, kurus politiskās partijas var izmantot pēc saviem ieskatiem, nav savienojami ar deputāta brīvības un neatkarības jēdzienu un tādēļ nevar būt juridiski saistoši.

               (5)

               3. panta 1. punktā ir pārņemts teksts no 6. panta 1. punkta 1976. gada 20. septembra Aktā par Eiropas Parlamenta locekļu ievēlēšanu tiešās vispārējās vēlēšanās.

               (6)

               Saskaņā ar 5. pantu noteiktās iniciatīvas tiesības ir ikviena Parlamenta deputāta nozīmīgākās tiesības. Šīs tiesības nevar atņemt saskaņā ar Parlamenta Reglamentu.

               (7)

               6. pantā noteiktās tiesības iepazīties ar dokumentiem, kuras jau iepriekš izrietēja no Parlamenta Reglamenta, attiecas uz pilnvaru īstenošanas būtisku aspektu un tāpēc jāiekļauj nolikumā.

               (8)

               Neņemot vērā centienus, kas ir vērsti pret valodu daudzveidību, 7. pantam jānodrošina, ka tā reāli tiek saglabāta. Nav pieļaujama nevienas oficiālās valodas diskriminācija. Šim principam jābūt spēkā arī pēc Eiropas Savienības paplašināšanās.

               (9)

               Saskaņā ar 9. un 10. pantu deputātiem par pienākumu pildīšanu jāsaņem alga. Attiecībā uz šīs algas apmēru Eiropas Parlamenta izveidota ekspertu grupa 2000. gada maijā ir iesniegusi pētījumu. Eksperti uzskata, ka atbilstoša ir alga 38,5 % apmērā no Eiropas Kopienu Tiesas tiesneša pamatalgas.

               (10)

               Algu, pārejas pabalstu, kā arī vecuma pensiju, invaliditātes pensiju un apgādnieka zaudējuma pensiju finansē no Eiropas Savienības vispārējā budžeta, ir lietderīgi, ka tie ir pakļauti aplikšanai ar nodokli par labu Kopienām.

               (11)

               Pamatojoties uz deputātu īpašo stāvokli, jo īpaši tas attiecas uz apstākli, ka viņu dzīves vietai nav jābūt Parlamenta darba vietās, un viņu īpašo saistību ar valsti, kurā viņi ir ievēlēti, ir lietderīgi nodrošināt dalībvalstīm iespēju piemērot tajās spēkā esošos noteikumus nodokļu tiesību jomā attiecībā uz algu, pārejas pabalstu, kā arī vecuma pensiju, invaliditātes pensiju un apgādnieka zaudējuma pensiju.

               (12)

               9. panta 3. punkts ir nepieciešams, jo partijas bieži cer, ka daļu no 1. un 2. punktā norādītajiem maksājumiem izmantos to vajadzībām. Šādai partiju finansēšanas formai ir jābūt aizliegtai.

               (13)

               9. panta 2. punktā un 13. pantā paredzētajam pārejas pabalstam jāpalīdz pārvarēt laika posmu starp deputāta pilnvaru izbeigšanos un profesionālās darbības atsākšanu. Uzsākot īstenot citas deputāta pilnvaras vai kādu oficiālu amatu, vairs nav pamata šā pabalsta maksāšanai.

               (14)

               Ņemot vērā attīstību dalībvalstīs pensiju jomā, tiek uzskatīts par vajadzīgu ieviest, ka bijušais deputāts, sasniedzot 63 gadu vecumu, ir tiesīgs pieprasīt vecuma pensiju. 14. panta noteikumi neietekmē dalībvalstu pilnvaras ņemt vērā vecuma pensiju, aprēķinot pienākošos pensiju saskaņā ar dalībvalsts iekšējām tiesību normām.

               (15)

               Normas par apgādnieka zaudējuma pensiju būtiskākajos jautājumos atbilst Eiropas Kopienas spēkā esošajiem tiesību aktiem. Pārdzīvojušā laulātā tiesības, kurš ir noslēdzis jaunu laulību, pamatojas uz mūsdienīgo ideju, ka šīs tiesības izriet no paša veiktajiem maksājumiem, bet nevis tikai nodrošina “apgādību”. Šīs tiesības pastāv arī tad, ja pārdzīvojušais laulātais ir uzskatāms par “nodrošinātu”, pamatojoties uz paša ienākumiem vai savu īpašumu.

               (16)

               18. pantā iekļautie noteikumi ir nepieciešami, jo, stājoties spēkā nolikumam, vairs netiek veikti tādi dalībvalstu maksājumi kā ar slimību saistītās izmaksas vai pabalsts sakarā ar veselības apdrošināšanas iemaksām. Šīs kompensācijas bieži piešķir arī pēc deputātu pilnvaru izbeigšanās.

               (17)

               Attiecībā uz noteikumiem par izdevumu kompensāciju jāņem vērā pamatprincipi, kurus Eiropas Kopienu Tiesa ir izstrādājusi spriedumā Lord Bruce lietā (3). Saskaņā ar to Parlaments var piešķirt kompensācijas attiecīgos gadījumos, pamatojoties uz vienotu likmi, lai samazinātu administratīvos izdevumus, kas ir saistīti ar sistēmu, saskaņā ar kuru pārbauda katru izdevumu atsevišķi. Tas atbilst priekšstatam par labu pārvaldību.

               (18)

               2003. gada 28. maijā Parlamenta Prezidijs ir apstiprinājis vairākus tādus noteikumus par deputātu izdevumiem un piemaksām, kas pamatojas uz faktiskiem izdevumiem, kuriem jāstājas spēkā vienlaicīgi ar šo nolikumu.

               (19)

               Dalībvalstīm jānodrošina, ka tiek saglabāti noteikumi, saskaņā ar kuriem Eiropas Parlamenta deputāti, īstenojot savas deputāta pilnvaras, dalībvalstīs ir pielīdzināti šo valstu deputātiem. Šīs problēmas risinājums Eiropas Savienības līmenī nav iespējams, ņemot vērā lielo skaitu ļoti atšķirīgu noteikumu dalībvalstīs. Ja šādu noteikumu nebūtu, Eiropas Parlamenta deputāta pilnvaru īstenošana attiecīgajā dalībvalstī būtu ievērojami apgrūtināta vai pat vispār neiespējama. Efektīva deputāta pilnvaru īstenošana ir arī dalībvalstu interesēs.

               (20)

               25. panta 1. punkts ir nepieciešams tādēļ, ka ļoti atšķirīgie dalībvalstu noteikumi, kuriem līdz šim bija pakļauti deputāti, padara neiespējamu visu to problēmu risinājumu Eiropas Savienības līmenī, kas ir saistītas ar pāreju no vecās sistēmas uz jauno Eiropas Savienības sistēmu. Deputātiem noteiktās izvēles tiesības izslēdz tiesību ierobežošanu vai materiālus zaudējumus saistībā ar šo pāreju. 25. panta 2. punkts izriet no lēmuma saskaņā ar 25. panta 1. punktu.

               (21)

               Atšķirīgā situācija dažādās dalībvalstīs ir ņemta vērā 29. pantā, kurā dalībvalstīm ļauts kā pārejas pasākumu pieņemt normas, kas atšķiras no šā nolikuma noteikumiem. Šo pašu atšķirību dēļ dalībvalstīm ir arī iespēja saglabāt vienādu algu Eiropas Parlamenta deputātiem un dalībvalstu parlamentu deputātiem,

         IR NOLĒMIS.
   I DAĻA
   NOTEIKUMI UN VISPĀRĪGIE NOSACĪJUMI EIROPAS PARLAMENTA DEPUTĀTU UZDEVUMU ĪSTENOŠANAI
   1. pants
   Šajā nolikumā ir iekļauti noteikumi un vispārīgie nosacījumi Eiropas Parlamenta deputātu uzdevumu īstenošanai.
   2. pants
   1.   Deputāti ir brīvi un neatkarīgi.
   2.   Vienošanās par atteikšanos no deputāta pilnvarām pirms vai pilnvaru laika beigās nav spēkā.
   3. pants
   1.   Deputāti balso katrs atsevišķi un dara to personīgi. Viņi neseko nekādiem norādījumiem un nepilda saistošus uzdevumus.
   2.   Vienošanās par deputāta pilnvaru īstenošanas veidu nav spēkā.
   4. pants
   Dokumenti un pieraksti elektroniskā formā, kurus ir saņēmis, sagatavojis vai izsūtījis kāds deputāts, nav pielīdzināmi Parlamenta dokumentiem, ja vien tie nav iesniegti saskaņā ar Reglamentu.
   5. pants
   1.   Ņemot vērā Eiropas Parlamenta iniciatīvas tiesības, ikvienam deputātam ir tiesības iesniegt priekšlikumu attiecībā uz Kopienas tiesību aktiem.
   2.   Parlaments tā Reglamentā nosaka šo tiesību īstenošanas nosacījumus.
   6. pants
   1.   Deputātiem ir tiesības iepazīties ar visiem dokumentiem, kas ir Parlamenta rīcībā.
   2.   1. punkts neattiecas uz personas lietām un norēķiniem.
   3.   Eiropas Savienības tiesību aktus un vienošanās iestāžu starpā par piekļuvi dokumentiem 1. punkts neietekmē.
   4.   Parlaments nosaka šo tiesību īstenošanas nosacījumus.
   7. pants
   1.   Parlamenta dokumentus tulko visās oficiālajās valodās.
   2.   Uzstāšanās simultāni tulko visās citās oficiālajās valodās
   3.   Parlaments nosaka šā panta noteikumu īstenošanas nosacījumus.
   8. pants
   1.   Deputāti var apvienoties politiskās grupās.
   2.   Parlaments tā Reglamentā nosaka šo tiesību īstenošanas nosacījumus.
   9. pants
   1.   Deputātiem ir tiesības pieprasīt atbilstošu algu, kas nodrošina viņu neatkarību.
   2.   Pēc deputāta pilnvaru laika beigām viņiem ir tiesības uz pārejas pabalstu un pensiju.
   3.   Vienošanās par algu, pārejas pabalsta par mandāta beigšanos un pensijas izmantošanu citiem, nekā tikai privātiem mērķiem nav spēkā.
   4.   Deputātu un bijušo deputātu pārdzīvojušajiem laulātajiem (apgādnieka zaudētājiem) ir tiesības uz pensiju.
   10. pants
   Alga sasniedz 38,5 % no Eiropas Kopienu Tiesas tiesneša pamatalgas.
   11. pants
   Algu, ko deputāts saņem par deputāta pilnvaru īstenošanu citā parlamentā, ņem vērā, aprēķinot Eiropas Parlamenta algu.
   12. pants
   1.   Saskaņā ar 9. pantu paredzētā alga ir pakļauta Kopienas nodoklim, ievērojot tos pašus nosacījumus, kādi ir noteikti 13. pantā Protokolā par privilēģijām un imunitāti Eiropas Kopienās ierēdņiem un citiem darbiniekiem.
   2.   Atskaitījumi saistībā ar profesionāliem un personīgiem izdevumiem, kā arī ģimenes un sociāli pabalsti saskaņā ar Padomes 1968. gada 29. februāra Regulas (EEK, Euratom, EOTK) Nr. 260/68, ar ko paredz Eiropas Kopienu nodokļa piemērošanas nosacījumus un procedūru (4), 3. panta 2.—4. punktu netiek piemēroti.
   3.   1. punkts neietekmē dalībvalstu suverēnās tiesības attiecībā uz algu piemērot attiecīgās valsts nodokļu tiesību aktu noteikumus, ja nenotiek dubultā nodokļu aplikšana.
   4.   Dalībvalstīm ir tiesības ņemt vērā šo algu, nosakot nodokļu likmi attiecībā uz citiem ienākumiem.
   5.   Šo pantu piemēro arī attiecībā uz pārejas pabalstu, kā arī vecuma pensiju un apgādnieka zaudējuma pensiju saskaņā ar 13., 14., 15. un 17. pantu.
   6.   Maksājumi saskaņā ar 18., 19. un 20. pantu un iemaksas pensiju fondā saskaņā ar 27. pantu ar nodokļiem netiek aplikti.
   13. pants
   1.   Deputātiem pēc to pilnvaru laika beigām ir tiesības uz pārejas pabalstu 10. pantā noteiktās algas apmērā.
   2.   Par katru deputāta pilnvaru īstenošanas gadu ir tiesības saņemt šo pabalstu vienu mēnesi, tomēr ne mazāk kā sešus, bet ne vairāk kā 24 mēnešus.
   3.   Ja deputāts uzņemas deputāta pilnvaras kādā citā parlamentā vai stājas kādā oficiālā amatā, pārejas pabalstu maksā, kamēr viņš uzsāk šo deputāta pilnvaru vai amata pienākumu pildīšanu.
   4.   Nāves gadījumā pārejas pabalstu pēdējo reizi izmaksā par to mēnesi, kurā bijušais deputāts ir nomiris.
   14. pants
   1.   Bijušajiem deputātiem, sasniedzot 63 gadu vecumu, ir tiesības saņemt vecuma pensiju.
   2.   Šīs pensijas apmērs ir 3,5 % no 10. pantā noteiktās algas par katru pilnu deputāta pilnvaru īstenošanas gadu un viena divpadsmitā daļa no tās — par katru turpmāko pilnu mēnesi, tomēr pensijas apmērs nevar pārsniegt 70 % no šīs algas.
   3.   Tiesības saņemt pensiju saglabājas neatkarīgi no tiesībām uz jebkādu citu pensiju.
   4.   11. pantu piemēro mutatis mutandis.
   15. pants
   1.   Invaliditātes gadījumā, kura radusies deputāta pilnvaru īstenošanas laikā, deputātiem ir tiesības saņemt pensiju.
   2.   14. panta 2. punktu piemēro mutatis mutandis. Pensijas apmērs tomēr ir vismaz 35 % no 10. pantā noteiktās algas.
   3.   Tiesības rodas, atsakoties no deputāta pilnvarām.
   4.   Parlaments nosaka šo tiesību īstenošanas nosacījumus.
   5.   11. pantu piemēro mutatis mutandis.
   16. pants
   Ja bijušajam deputātam ir tiesības saņemt gan pārejas pabalstu saskaņā ar 13. pantu, gan pensiju saskaņā ar 14. vai 15. pantu, piemēro noteikumus pēc deputāta izvēles.
   17. pants
   1.   Deputāta nāves gadījumā vai arī bijušā deputāta nāves gadījumā, kuram/kurai miršanas brīdī bija vai būtu tiesības uz pensiju saskaņā ar 14. vai 15. pantu, laulātajam un uzturtiesīgajiem bērniem ir tiesības uz apgādnieka zaudējuma pensiju.
   2.   Apgādnieka zaudējuma pensijas kopējais apmērs nevar būt lielāks kā pensija, kuru deputāts būtu tiesīgs saņemt deputāta pilnvaru laikam beidzoties, vai uz kādu bijušajam deputātam bija vai būtu tiesības.
   3.   Pārdzīvojušais laulātais saņem 60 % no 2. punktā noteiktās summas, tomēr ne mazāk kā 30 % no 10. pantā noteiktās algas. Šīs tiesības neietekmē apstāklis, ka laulātais ir vēlreiz apprecējies. Šādu tiesību nav, ja katra atsevišķa gadījuma apstākļi nerada nekādas saprātīgas šaubas par to, ka laulība bija noslēgta tikai ar mērķi saņemt apgādnieka zaudējuma pensiju.
   4.   Uzturtiesīgs bērns saņem 20 % no 2. punktā noteiktās summas.
   5.   Vajadzības gadījumā apgādnieka zaudējuma pensijas maksimālo apmēru samērīgi 3. un 4. punktā noteiktajām procentu likmēm sadala starp laulāto un bērniem.
   6.   Apgādnieka zaudējuma pensiju izmaksā, sākot no tā mēneša pirmās dienas, kas seko mēnesim, kad deputāts miris.
   7.   Laulātā nāves gadījumā viņa tiesības zūd tā mēneša beigās, kurā ir noticis nāves gadījums.
   8.   Bērna tiesības saņemt pensiju zūd tā mēneša beigās, kad viņš sasniedz 21 gadu vecumu. Tomēr šīs tiesības saglabājas profesionālās sagatavošanās laikā, taču ne ilgāk kā līdz tā mēneša beigām, kad bērns sasniedz 25 gadu vecumu. Šīs tiesības saglabājas arī tad, ja bērns slimības vai darba nespējas dēļ pats nespēj sev nodrošināt uzturu.
   9.   Dalībvalstīs atzītu kopdzīves formu partnerus pielīdzina laulātajiem.
   10.   Parlaments nosaka šo tiesību īstenošanas nosacījumus.
   18. pants
   1.   Deputātiem un bijušajiem deputātiem, kas saņem pensiju, kā arī piederīgie, kuriem ir tiesības uz apgādnieka zaudējuma pensiju, ir tiesības saņemt atlīdzību divu trešdaļu apmērā no izmaksām, kas viņiem ir radušās slimības vai grūtniecības dēļ, kā arī sakarā ar bērna piedzimšanu.
   2.   Parlaments nosaka šo tiesību īstenošanas nosacījumus.
   19. pants
   1.   Deputātiem ir tiesības uz apdrošināšanu pret risku, kas ir saistīts ar deputāta pilnvaru īstenošanu.
   2.   Parlaments nosaka šo tiesību īstenošanas nosacījumus. Deputāti sedz vienu trešdaļu no maksājamām apdrošināšanas prēmijām.
   20. pants
   1.   Deputātiem ir tiesības pieprasīt tādu izdevumu atmaksāšanu, kas viņiem radušies saistībā ar deputāta pilnvaru īstenošanu.
   2.   Par braucieniem uz darba vietām un no tām un par citiem komandējumiem Parlaments atlīdzina faktiski radušās izmaksas.
   3.   Pārējos ar deputāta pilnvaru īstenošanu saistītos izdevumus var kompensēt, pamatojoties uz vienotu likmi.
   4.   Parlaments nosaka šo tiesību īstenošanas nosacījumus.
   5.   9. panta 3. punktu piemēro mutatis mutandis.
   21. pants
   1.   Deputātiem ir tiesības saņemt tādu personīgu līdzstrādnieku palīdzību, kurus viņi brīvi izvēlas.
   2.   Parlaments sedz ar šo personīgu līdzstrādnieku nodarbināšanu faktiski saistītos izdevumus.
   3.   Parlaments nosaka šo tiesību īstenošanas nosacījumus.
   22. pants
   1.   Deputātiem ir tiesības izmantot Parlamenta biroju un sakaru iekārtas, kā arī dienesta automašīnas.
   2.   Parlaments nosaka šo tiesību īstenošanas nosacījumus.
   23. pants
   1.   Visus maksājumus veic no Eiropas Savienības budžeta.
   2.   Maksājumus saskaņā ar 10., 13., 14., 15. un 17. pantu veic ik mēnesi euro vai pēc deputāta izvēles — tās dalībvalsts valūtā, kurā atrodas viņa/viņas dzīves vieta. Parlaments nosaka nosacījumus, saskaņā ar kuriem veic maksājumus.
   24. pants
   Lēmumi, kas pieņemti šā nolikuma īstenošanai, stājas spēkā pēc to publicēšanas Eiropas Savienības Oficiālajā Vēstnesī.

   II DAĻA
   PĀREJAS NOTEIKUMI
   25. pants
   1.   Parlamenta deputāti, kas bija ievēlēti pirms šā nolikuma stāšanās spēkā un tika ievēlēti atkārtoti, var izvēlēties izmantot dalībvalstu līdzšinējo sistēmu attiecībā uz algu, pārejas pabalstu, kā arī pensiju visā viņu darbības laikā.
   2.   Maksājumus veic no attiecīgās dalībvalsts budžeta.
   26. pants
   1.   Deputāti, kas saskaņā ar 25. pantu ir izvēlējušies izmantot dalībvalstu līdzšinējo sistēmu, rakstiski paziņo par to Eiropas Parlamenta priekšsēdētājam 30 dienu laikā pēc šā nolikuma stāšanās spēkā.
   2.   Lēmums ir galīgs un nav atsaucams.
   3.   Ja paziņojums nav iesniegts šā termiņa laikā, ir spēkā šā nolikuma noteikumi.
   27. pants
   1.   Eiropas Parlamenta izveidotais brīvprātīgais pensiju fonds pēc šā nolikuma stāšanās spēkā tiek saglabāts deputātiem vai bijušajiem deputātiem, kuri jau ir ieguvuši tiesības uz maksājumiem no šā fonda vai kuri šīs tiesības iegūs nākotnē.
   2.   Iegūtās tiesības un nākotnē paredzamās tiesības saglabājas pilnā apjomā. Parlaments var noteikt priekšnoteikumus un nosacījumus jaunu tiesību vai nākotnē paredzamo tiesību iegūšanai.
   3.   Deputātiem, kas saņem algu saskaņā ar 10. pantu, var nepiešķirt jaunas tiesības vai nākotnē paredzamās tiesības pensiju fondā.
   4.   Pensiju fonds nav to deputātu rīcībā, kuri pēc šā nolikuma stāšanās spēkā pirmo reizi tiek ievēlēti Parlamentā.
   5.   9. panta 3. punktu un 14. panta 3. punktu piemēro mutatis mutandis.
   28. pants
   1.   Tiesības uz pensiju, kuras deputāts šā nolikuma ieviešanas dienā ir ieguvis saskaņā ar atsevišķu valstu noteikumiem, saglabājas pilnā apjomā.
   2.   Ja deputāta pilnvaru īstenošanas ilgums Eiropas Parlamentā vai kādas dalībvalsts parlamentā nav pietiekams, lai saskaņā ar atsevišķu valstu noteikumiem radītu tiesības saņemt pensiju, šo laiku ņem vērā pensijas aprēķināšanā, pamatojoties uz šo nolikumu. Parlaments var noslēgt vienošanās ar dalībvalstu kompetentajām iestādēm par iegūto tiesību pārcelšanu.
   29. pants
   1.   Pārejas periodam, kas nav ilgāks par Eiropas Parlamenta diviem sasaukumiem, dalībvalstis attiecībā uz deputātiem, kas ir ievēlēti no šīm valstīm, var pieņemt tādus noteikumus par algu, pārejas pabalstu, pensiju un apgādnieka zaudējuma pensiju, kas atšķiras no šā nolikuma noteikumiem.
   2.   Šādu noteikumu pieņemšanas rezultātā deputāti vismaz jāpielīdzina attiecīgo dalībvalstu parlamentu deputātiem.
   3.   Visus maksājumus veic no attiecīgās dalībvalsts budžeta.
   4.   Šādi noteikumi neietekmē deputātu tiesības saskaņā ar šā nolikuma 18.—22. pantu.
   III DAĻA
   NOBEIGUMA NOTEIKUMS
   30. pants
   Šis nolikums stājas spēkā tā Eiropas Parlamenta sasaukuma pirmajā dienā, kas sākas 2009. gadā.

      Strasbūrā, 2005. gada 28. septembrī

            Eiropas Parlamenta vārdā

            Priekšsēdētājs

            J. BORRELL FONTELLES

      (1)  Komisijas 2003. gada 3. jūnija atzinums, kuru Komisijas priekšsēdētāja vietniece M. Wallström apstiprināja Eiropas Parlamenta 2005. gada 22. jūnija sēdes laikā.

      (2)  Padomes 2005. gada 19. jūlija vēstule.

      (3)  1981. gada 15. septembra Tiesas spriedums. Lieta 208/80, Rt. Hon.
      Lord Bruce of Donington v Eric Gordon Aspden, Eiropas Kopienu Tiesas prakses apkopojums [1981.], 2205. lpp.

      (4)  OV L 56, 4.3.1968., 8. lpp. Regulā jaunākie grozījumi izdarīti ar Regulu (EK, Euratom) Nr. 723/2004 (OV L 124, 27.4.2004., 1. lpp.).


title: Komisijas Lēmums (ES) 2015/2056 (2015. gada 13. novembris), ar ko groza Lēmumus 2009/300/EK, 2009/563/EK, 2009/894/EK, 2011/330/ES un 2011/337/ES, lai pagarinātu ekoloģisko kritēriju spēkā esības termiņu ES ekomarķējuma piešķiršanai dažiem ražojumiem (izziņots ar dokumenta numuru C(2015) 7781) (Dokuments attiecas uz EEZ)

text:
               17.11.2015

               LV

               Eiropas Savienības Oficiālais Vēstnesis

               L 300/41

         KOMISIJAS LĒMUMS (ES) 2015/2056
   (2015. gada 13. novembris),
   ar ko groza Lēmumus 2009/300/EK, 2009/563/EK, 2009/894/EK, 2011/330/ES un 2011/337/ES, lai pagarinātu ekoloģisko kritēriju spēkā esības termiņu ES ekomarķējuma piešķiršanai dažiem ražojumiem

         (izziņots ar dokumenta numuru C(2015) 7781)

   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 25. novembra Regulu (EK) Nr. 66/2010 par ES ekomarķējumu (1) un jo īpaši tās 8. panta 3. punkta c) apakšpunktu,
   apspriedusies ar Eiropas Savienības Ekomarķējuma komiteju,
   tā kā:

               (1)

               Komisijas Lēmums 2009/300/EK (2) zaudē spēku 2015. gada 31. decembrī.

               (2)

               Komisijas Lēmums 2009/563/EK (3) zaudē spēku 2015. gada 31. decembrī.

               (3)

               Komisijas Lēmums 2009/894/EK (4) zaudē spēku 2015. gada 31. decembrī.

               (4)

               Komisijas Lēmums 2011/330/ES (5) zaudē spēku 2015. gada 31. decembrī.

               (5)

               Komisijas Lēmums 2011/337/ES (6) zaudē spēku 2015. gada 31. decembrī.

               (6)

               Ir novērtēts, cik aktuāli un atbilstoši ir pašreizējie ekoloģiskie kritēriji un saistītās vērtēšanas un verifikācijas prasības, kas noteiktas Lēmumos 2009/300/EK, 2009/563/EK, 2009/894/EK, 2011/330/ES un 2011/337/ES. Pašreizējie šajos lēmumos izklāstītie ekoloģiskie kritēriji un saistītās vērtēšanas un verifikācijas prasības joprojām tiek pārskatītas, tāpēc ir pamats minēto ekoloģisko kritēriju un saistīto vērtēšanas un verifikācijas prasību spēkā esības termiņu pagarināt līdz 2016. gada 31. decembrim.

               (7)

               Tādēļ būtu attiecīgi jāgroza Lēmumi 2009/300/EK, 2009/563/EK, 2009/894/EK, 2011/330/ES un 2011/337/ES.

               (8)

               Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota ar Regulas (EK) Nr. 66/2010 16. pantu,

         IR PIEŅĒMUSI ŠO LĒMUMU.
   1. pants
   Lēmuma 2009/300/EK 3. pantu aizstāj ar šādu:

      “3. pants
      Ražojumu grupai “televizori” noteiktie ekoloģiskie kritēriji un saistītās vērtēšanas un verifikācijas prasības ir spēkā līdz 2016. gada 31. decembrim.”

   2. pants
   Lēmuma 2009/563/EK 3. pantu aizstāj ar šādu:

      “3. pants
      Ražojumu grupai “apavi” noteiktie ekoloģiskie kritēriji un saistītās vērtēšanas un verifikācijas prasības ir spēkā līdz 2016. gada 31. decembrim.”

   3. pants
   Lēmuma 2009/894/EK 3. pantu aizstāj ar šādu:

      “3. pants
      Ražojumu grupai “koka mēbeles” noteiktie ekoloģiskie kritēriji un saistītās vērtēšanas un verifikācijas prasības ir spēkā līdz 2016. gada 31. decembrim.”

   4. pants
   Lēmuma 2011/330/ES 3. pantu aizstāj ar šādu:

      “3. pants
      Ražojumu grupai “piezīmjdatori” noteiktie ekoloģiskie kritēriji un saistītās vērtēšanas un verifikācijas prasības ir spēkā līdz 2016. gada 31. decembrim.”

   5. pants
   Lēmuma 2011/337/ES 4. pantu aizstāj ar šādu:

      “4. pants
      Ražojumu grupai “personālie datori” noteiktie ekoloģiskie kritēriji un saistītās vērtēšanas un verifikācijas prasības ir spēkā līdz 2016. gada 31. decembrim.”

   6. pants
   Šis lēmums ir adresēts dalībvalstīm.

      Briselē, 2015. gada 13. novembrī

            Komisijas vārdā –

            Komisijas loceklis

         Karmenu VELLA

      (1)  OV L 27, 30.1.2010., 1. lpp.

      (2)  Komisijas 2009. gada 12. marta Lēmums 2009/300/EK, ar ko nosaka pārskatītos ekoloģiskos kritērijus Kopienas ekomarķējuma piešķiršanai televizoriem (OV L 82, 28.3.2009., 3. lpp.).

      (3)  Komisijas 2009. gada 9. jūlija Lēmums 2009/563/EK par ekoloģiskajiem kritērijiem Kopienas ekomarķējuma piešķiršanai apaviem (OV L 196, 28.7.2009., 27. lpp.).

      (4)  Komisijas 2009. gada 30. novembra Lēmums 2009/894/EK par ekoloģiskajiem kritērijiem Kopienas ekomarķējuma piešķiršanai koka mēbelēm (OV L 320, 5.12.2009., 23. lpp.).

      (5)  Komisijas 2011. gada 6. jūnija Lēmums 2011/330/ES par ekoloģisko kritēriju noteikšanu ES ekomarķējuma piešķiršanai piezīmjdatoriem (OV L 148, 7.6.2011., 5. lpp.).

      (6)  Komisijas 2011. gada 9. jūnija Lēmums 2011/337/ES par ekoloģisko kritēriju noteikšanu ES ekomarķējuma piešķiršanai personālajiem datoriem (OV L 151, 10.6.2011., 5. lpp.).


title: Padomes Lēmums 2011/270/KĀDP ( 2011. gada 5. maijs ), ar ko ieceļ Eiropas Savienības īpašo pārstāvi Kosovā

text:
               7.5.2011

               LV

               Eiropas Savienības Oficiālais Vēstnesis

               L 119/12

         PADOMES LĒMUMS 2011/270/KĀDP
   (2011. gada 5. maijs),
   ar ko ieceļ Eiropas Savienības īpašo pārstāvi Kosovā (1)

   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu, 31. panta 2. punktu un 33. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Apvienoto Nāciju Organizācijas Drošības padome 1999. gada 10. jūnijā pieņēma Rezolūciju 1244.

               (2)

               Padome 2006. gada 15. septembrī pieņēma Vienoto rīcību 2006/623/KĀDP (2) par grupas izveidi, lai palīdzētu sagatavot iespējama Kosovā izvietota starptautiska civila biroja izveidi, ietverot Eiropas Savienības īpašā pārstāvja aspektu (SCO/ESĪP plānošanas grupa).

               (3)

               Eiropadome 2007. gada 13. un 14. decembrī uzsvēra, ka Savienība ir gatava uzņemties vadošo lomu, lai sekmētu stabilitāti reģionā un panāktu jautājuma noregulēšanu, definējot Kosovas turpmāko statusu. Tā apliecināja Savienības gatavību palīdzēt Kosovai, lai panāktu ilgtspējīgu stabilitāti, tostarp ar Eiropas Drošības un aizsardzības politikas (EDAP) misijas starpniecību un ieguldījumu Starptautiskā civilā biroja izveidē kā daļu no starptautiskās klātbūtnes.

               (4)

               Padome 2008. gada 4. februārī pieņēma Vienoto rīcību 2008/123/KĀDP (3), ar ko par Eiropas Savienības īpašo pārstāvi (ESĪP) Kosovā ieceļ Pieter FEITH kungu, kura pilnvaras beidzas 2011. gada 30. aprīlī.

               (5)

                  Fernando GENTILINI kungs būtu jāieceļ par ESĪP Kosovā no 2011. gada 1. maija līdz 2011. gada 31. jūlijam.

               (6)

               Stabilizācijas un asociācijas process ir stratēģisks pamats Savienības politikai attiecībā uz Rietumbalkānu reģionu, un Kosovai piemēro tā instrumentus, tostarp Eiropas partnerību, politisko un tehnisko dialogu kā daļu no Stabilizācijas un asociācijas procesa dialoga, kā arī saistītas Savienības palīdzības programmas.

               (7)

               ESĪP pilnvaras īstenos sadarbībā ar Komisiju, lai nodrošinātu saskaņotību ar citām attiecīgām darbībām, kas ir Savienības kompetencē.

               (8)

               ESĪP īstenos savas pilnvaras situācijā, kas var pasliktināties un varētu kaitēt Līguma 21. pantā izklāstītajiem Savienības ārējās darbības mērķiem,

         IR PIEŅĒMUSI ŠO LĒMUMU.
   1. pants
   Eiropas Savienības īpašais pārstāvis
   Ar šo Fernando GENTILINI kungs tiek iecelts par Eiropas Savienības īpašo pārstāvi (ESĪP) Kosovā no 2011. gada 1. maija līdz 2011. gada 31. jūlijam. ESĪP pilnvaras var beigties ātrāk, ja Padome pēc Savienības Augstā pārstāvja ārlietās un drošības politikas jautājumos (AP) priekšlikuma pieņem tādu lēmumu.
   2. pants
   Politikas mērķi
   ESĪP pilnvaru pamatā ir Savienības politikas mērķi Kosovā. Tie ietver vadošo lomu, stiprinot stabilitāti reģionā un īstenojot risinājumu par Kosovas statusa noteikšanu nākotnē, kā mērķis ir izveidot stabilu, dzīvotspējīgu, mierīgu, demokrātisku un etniski daudzveidīgu Kosovu, kas sniedz ieguldījumu reģiona sadarbībā un stabilitātē, balstoties uz labām kaimiņattiecībām; Kosovu, kas ievēro tiesiskumu un aizsargā mazākumtautības un kultūras un reliģisko mantojumu.
   3. pants
   Pilnvaras
   Lai sasniegtu politikas mērķus, ESĪP ir pilnvarots:

               a)

               piedāvāt Savienības konsultācijas un atbalstu politiskajā procesā;

               b)

               veicināt vispārēju Savienības politikas koordināciju Kosovā;

               c)

               nodrošināt politisku vadību uz vietas Eiropas Savienības tiesiskuma misijas Kosovā (EULEX KOSOVO) vadītājam, tostarp par to jautājumu politiskajiem aspektiem, kas saistīti ar izpildes pienākumiem;

               d)

               nodrošināt konsekvenci un saskaņotību Savienības darbībās, kas vērstas uz sabiedrību. ESĪP preses pārstāvis ir galvenā Savienības kontaktpersona ar Kosovas masu informācijas līdzekļiem kopējās ārpolitikas un drošības politikas/kopējās drošības un aizsardzības politikas (KĀDP/KDAP) jautājumos. Visas darbības, kas saistītas ar plašsaziņas līdzekļiem un sabiedrības informēšanu, īsteno ciešā un nepārtrauktā koordinācijā ar AP preses pārstāvi/Padomes sekretariāta Preses biroju;

               e)

               veicināt cilvēktiesību un pamatbrīvību, tostarp sieviešu un bērnu tiesību, ievērošanas attīstību un konsolidāciju Kosovā saskaņā ar Savienības politiku cilvēktiesību jomā un Savienības pamatnostādnēm cilvēktiesību jomā.

         4. pants
   Pilnvaru īstenošana
   1.   ESĪP ir atbildīgs par pilnvaru īstenošanu AP pakļautībā.
   2.   Politikas un drošības komiteja (PDK) uztur privileģētus sakarus ar ESĪP un ir galvenais ESĪP kontaktpunkts sakariem ar Padomi. PDK saskaņā ar pilnvarām, neskarot AP pilnvaras, dod ESĪP stratēģiskas norādes un politisku virzību.
   3.   ESĪP strādā ciešā sadarbībā ar Eiropas Ārējās darbības dienestu (EĀDD).
   5. pants
   Finansējums
   1.   ESĪP pilnvaru īstenošanas izdevumiem paredzētā finanšu atsauces summa laikposmam no 2011. gada 1. maija līdz 2011. gada 31. jūlijam ir EUR 690 000.
   2.   Izdevumus pārvalda saskaņā ar procedūrām un noteikumiem, ko piemēro Savienības vispārējam budžetam. Rietumbalkānu reģiona valstu valstspiederīgie var piedalīties konkursos par līgumiem.
   3.   Izdevumus pārvalda saskaņā ar ESĪP un Komisijas noslēgtu līgumu. ESĪP sniedz Komisijai pārskatu par visiem izdevumiem.
   6. pants
   Komandas izveide un tās sastāvs
   1.   ESĪP vajadzībām norīko īpaši atlasītu personālu, lai palīdzētu ESĪP īstenot pilnvaras un nodrošinātu saskaņotību, publicitāti un efektivitāti visām Savienības darbībām Kosovā. ESĪP saskaņā ar savām pilnvarām un atbilstīgajiem piešķirtajiem finanšu līdzekļiem ir atbildīgs par savas komandas izveidi. Komandā iekļauj personas, kam, kā pilnvarās paredzēts, ir īpašas zināšanas konkrētos politikas jautājumos. ESĪP operatīvi informē Padomi un Komisiju par komandas sastāvu.
   2.   Dalībvalstis, Savienības iestādes un EĀDD var ierosināt darbinieku norīkošanu darbam ar ESĪP. Minētajam norīkotajam personālam atalgojumu maksā vai nu attiecīgā dalībvalsts, attiecīgā Savienības iestāde, vai EĀDD. Darbā pie ESĪP var nosūtīt arī ekspertus, ko ES dalībvalstis norīkojušas darbā Savienības iestādēs vai EĀDD. Starptautiskajiem personāla līgumdarbiniekiem ir kādas dalībvalsts valstspiederība.
   3.   Viss norīkotais personāls turpina būt nosūtītājas dalībvalsts, Savienības iestādes vai EĀDD administratīvā pakļautībā, un tas veic savus pienākumus un rīkojas ESĪP pilnvaru interesēs.
   7. pants
   ESĪP un viņa personāla privilēģijas un imunitāte
   Par privilēģijām, imunitāti un citām garantijām, kas vajadzīgas ESĪP un viņa personāla locekļu misijas veikšanai un sekmīgai norisei, attiecīgi vienojas ar uzņēmēju pusi/uzņēmējām pusēm. Šajā nolūkā dalībvalstis un Komisija sniedz visu vajadzīgo atbalstu.
   8. pants
   Klasificētas informācijas drošība
   1.   ESĪP un viņa komandas locekļi ievēro drošības principus un minimālos standartus, kas ir noteikti Padomes Lēmumā 2001/264/EK (2001. gada 19. marts), ar ko pieņem Padomes drošības reglamentu (4), jo īpaši rīkojoties ar klasificētu ES informāciju.
   2.   Saskaņā ar Padomes drošības reglamentu AP ir pilnvarots nodot NATO/KFOR to klasificēto ES informāciju un dokumentus, kuri ir izstrādāti pasākumu vajadzībām un kuru klasifikācija nav augstāka par “CONFIDENTIEL UE”.
   3.   Saskaņā ar Padomes drošības reglamentu ESĪP darbības vajadzībām AP ir pilnvarots nodot Apvienoto Nāciju Organizācijai (ANO) un Eiropas Drošības un sadarbības organizācijai (EDSO) to klasificēto ES informāciju un dokumentus, kuri ir izstrādāti pasākumu vajadzībām un kuru klasifikācija nav augstāka par “RESTREINT UE”. Šim nolūkam sagatavo vietējus noteikumus.
   4.   AP ir pilnvarots ar šo lēmumu saistītajām trešām personām nodot neklasificētus ES dokumentus, kas ir saistīti ar Padomes apspriedēm par operāciju un uz ko atbilstīgi Padomes reglamenta (5) 6. panta 1. punktam attiecas pienākums ievērot dienesta noslēpumu.
   9. pants
   Piekļuve informācijai un apgādes atbalsts
   1.   Dalībvalstis, Komisija un Padomes Ģenerālsekretariāts nodrošina, lai ESĪP varētu piekļūt jebkurai attiecīgai informācijai.
   2.   Savienības delegācija reģionā un/vai dalībvalstis attiecīgā gadījumā nodrošina apgādes atbalstu.
   10. pants
   Drošība
   Saskaņā ar Savienības politiku tāda personāla drošības jomā, kas izvietots ārpus Savienības, lai veiktu operatīvas darbības saskaņā ar Līguma V sadaļu, ESĪP saskaņā ar savām pilnvarām un drošības situāciju ģeogrāfiskajā teritorijā, par ko viņš ir atbildīgs, veic visus praktiski iespējamos pasākumus visa viņa tiešā pakļautībā esošā personāla drošībai, īpaši:

               a)

               izveidojot misijai paredzētu drošības plānu, kurā ietverti misijai paredzēti fiziski, organizatoriski un procesuāli drošības pasākumi, regulējot personāla drošu pārvietošanos uz misijas teritoriju un minētajā teritorijā, kā arī rīcību drošības negadījumos un ietverot misijas ārkārtas situāciju un evakuācijas plānu;

               b)

               nodrošinot, ka visam personālam, kas izvietots ārpus Savienības, ir augsta riska apdrošināšana atbilstīgi apstākļiem misijas teritorijā;

               c)

               nodrošinot, ka visi viņa komandas locekļi, ko izvieto ārpus Savienības, tostarp uz vietas nolīgtie darbinieki, pirms vai pēc ierašanās misijas teritorijā ir piedalījušies atbilstīgā drošības apmācībā, kuras pamatā ir riska izvērtējuma pakāpe, kas piešķirta misijas teritorijai;

               d)

               nodrošinot, ka tiek īstenoti visi saskaņotie ieteikumi, kas sniegti pēc regulāra drošības izvērtējuma, un – saistībā ar starpposma ziņojumiem un pārskata ziņojumu par pilnvaru īstenošanu – rakstiski ziņojot AP, Padomei un Komisijai par šo ieteikumu īstenošanu un citiem drošības jautājumiem.

         11. pants
   Pārskata ziņojumi
   ESĪP regulāri sniedz mutiskus un rakstiskus ziņojumus AP un PDK. Vajadzības gadījumā ESĪP ziņojumus sniedz arī Padomes darba grupām. Rakstiskus ziņojumus regulāri izsūta, izmantojot COREU tīklu. Pēc AP vai PDK ieteikuma ESĪP var sniegt ziņojumus arī Ārlietu padomei.
   12. pants
   Koordinācija
   1.   ESĪP veicina vispārēju Savienības politisko koordināciju. Viņš palīdz nodrošināt, lai visi Savienības instrumenti misijas norises vietā būtu saskaņoti Savienības politisko mērķu sasniegšanai. ESĪP darbības koordinē ar Komisijas darbībām, kā arī attiecīgā gadījumā ar darbībām, ko reģionā veic citi ESĪP. ESĪP sniedz regulārus ziņojumus dalībvalstu pārstāvniecībām un Savienības delegācijām.
   2.   Misijas norises vietā ESĪP uztur ciešu saikni ar Savienības delegāciju vadītājiem un dalībvalstu pārstāvniecību vadītājiem. Viņi dara visu iespējamo, lai palīdzētu ESĪP īstenot pilnvaras. ESĪP sniedz norādes EULEX KOSOVO vadītājam vietējos politiskos jautājumos, tostarp par to jautājumu politiskajiem aspektiem, kas saistīti ar izpildes pienākumiem. ESĪP un civilās operācijas komandieris vajadzības gadījumā savstarpēji apspriežas.
   3.   ESĪP uztur sakarus arī ar attiecīgām vietējām organizācijām un citām starptautiskām un reģionālām struktūrām, kas darbojas attiecīgajā teritorijā.
   4.   ESĪP kopā ar citiem Savienības darbību īstenotājiem attiecīgajā teritorijā uzlabo informācijas izplatīšanu un apmaiņu starp Savienības darbību īstenotājiem uz vietas, lai sasniegtu augstu situācijas kopīgas izpratnes un novērtēšanas pakāpi.
   13. pants
   Pārskatīšana
   Šā lēmuma īstenošanu un tā saderību ar citām Savienības darbībām reģionā regulāri pārskata. Pilnvaru termiņa beigās ESĪP iesniedz AP, Padomei un Komisijai visaptverošu pilnvaru īstenošanas pārskata ziņojumu.
   14. pants
   Stāšanās spēkā
   Šis lēmums stājas spēkā tā pieņemšanas dienā.
   To piemēro no 2011. gada 1. maija.

      Briselē, 2011. gada 5. maijā

            Padomes vārdā –

            priekšsēdētājs

         MARTONYI J.

      (1)  Saskaņā ar Apvienoto Nāciju Organizācijas Drošības padomes Rezolūciju 1244 (1999).

      (2)  OV L 253, 16.9.2006., 29. lpp.

      (3)  OV L 42, 16.2.2008., 88. lpp.

      (4)  OV L 101, 11.4.2001., 1. lpp.

      (5)  Padomes Lēmums 2009/937/ES (2009. gada 1. decembris), ar ko pieņem Padomes reglamentu (OV L 325, 11.12.2009., 35. lpp.).


title: 2012/614/ES: Eiropas Parlamenta Lēmums ( 2012. gada 10. maijs ) par ITER un kodolsintēzes enerģētikas attīstības vajadzībām izveidotā Eiropas kopuzņēmuma 2010. finanšu gada budžeta izpildes apstiprināšanu

text:
               17.10.2012

               LV

               Eiropas Savienības Oficiālais Vēstnesis

               L 286/342

         EIROPAS PARLAMENTA LĒMUMS
   (2012. gada 10. maijs)
   par ITER un kodolsintēzes enerģētikas attīstības vajadzībām izveidotā Eiropas kopuzņēmuma 2010. finanšu gada budžeta izpildes apstiprināšanu
   (2012/614/ES)
   EIROPAS PARLAMENTS,

               —

               ņemot vērā ITER un kodolsintēzes enerģētikas attīstības vajadzībām izveidotā Eiropas kopuzņēmuma 2010. finanšu gada galīgos pārskatus,

               —

               ņemot vērā Revīzijas palātas ziņojumu par Kopuzņēmuma ITER un kodolsintēzes enerģētikas attīstības vajadzībām 2010. finanšu gada pārskatiem, ar Kopuzņēmuma atbildēm (1),

               —

               ņemot vērā Eiropas Parlamenta Budžeta komitejas un Budžeta kontroles komitejas apvienotās delegācijas secinājumus pēc ITER apmeklējuma Kadarašā 2011. gada 16.–18. maijā,

               —

               ņemot vērā Padomes 2012. gada 21. februāra ieteikumu (06086/2012 – C7-0050/2012),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Padomes 2007. gada 27. marta Lēmumu 2007/198/Euratom, ar ko izveido Eiropas Kopuzņēmumu ITER un kodolsintēzes enerģētikas attīstības vajadzībām un piešķir tam priekšrocības (3), un jo īpaši tā 5. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu (A7-0113/2012),

               1.

               sniedz ITER un kodolsintēzes enerģētikas attīstības vajadzībām izveidotā Eiropas kopuzņēmuma direktoram apstiprinājumu par Kopuzņēmuma 2010. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt ITER un kodolsintēzes enerģētikas attīstības vajadzībām izveidotā Eiropas kopuzņēmuma direktoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 368, 16.12.2011., 24. lpp.

      (2)  OV L 248, 16.9.2002., 1. lpp.

      (3)  OV L 90, 30.3.2007., 58. lpp.

      (4)  OV L 357, 31.12.2002., 72. lpp.
    ---documentbreak---

               17.10.2012

               LV

               Eiropas Savienības Oficiālais Vēstnesis

               L 286/343

         EIROPAS PARLAMENTA REZOLŪCIJA
   (2012. gada 10. maijs)
   ar konstatējumiem, kas ir neatņemama daļa no lēmuma par ITER un kodolsintēzes enerģētikas attīstības vajadzībām izveidotā Eiropas kopuzņēmuma 2010. finanšu gada budžeta izpildes apstiprināšanu
   EIROPAS PARLAMENTS,

               —

               ņemot vērā ITER un kodolsintēzes enerģētikas attīstības vajadzībām izveidotā Eiropas kopuzņēmuma 2010. finanšu gada galīgos pārskatus,

               —

               ņemot vērā Revīzijas palātas ziņojumu par Kopuzņēmuma ITER un kodolsintēzes enerģētikas attīstības vajadzībām 2010. finanšu gada pārskatiem, ar Kopuzņēmuma atbildēm (1),

               —

               ņemot vērā Eiropas Parlamenta Budžeta komitejas un Budžeta kontroles komitejas apvienotās delegācijas secinājumus pēc ITER apmeklējuma Kadarašā 2011. gada 16.–18. maijā,

               —

               ņemot vērā Padomes 2012. gada 21. februāra ieteikumu (06086/2012 – C7-0050/2012),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Padomes 2007. gada 27. marta Lēmumu 2007/198/Euratom, ar ko izveido Eiropas Kopuzņēmumu ITER un kodolsintēzes enerģētikas attīstības vajadzībām un piešķir tam priekšrocības (3), un jo īpaši tā 5. pantu,

               —

               ņemot vērā ITER un kodolsintēzes enerģētikas attīstības vajadzībām izveidotā Eiropas kopuzņēmuma finanšu nolikumu, kas pieņemts ar Kopuzņēmuma valdes 2007. gada 22. oktobra lēmumu (turpmāk – “ITER finanšu nolikums”),

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu (A7-0113/2012),

               A.

               tā kā Eiropas Kopuzņēmumu ITER un kodolsintēzes enerģētikas attīstības vajadzībām (turpmāk – “Kopuzņēmums”) izveidoja 2007. gada martā uz 35 gadiem;

               B.

               tā kā Revīzijas palāta ir norādījusi, ka tā ir guvusi pamatotu pārliecību par to, ka gada pārskati par 2010. finanšu gadu ir ticami un ka pakārtotie darījumi ir likumīgi un pareizi;

               C.

               tā kā ITER finanšu nolikums ir izstrādāts, pamatojoties uz finanšu pamatregulu, kura nesen tika grozīta, lai to pielāgotu vispārējās Finanšu regulas grozījumiem;

               D.

               tā kā Revīzijas palāta 2008. gada 9. oktobrī sniedza Atzinumu Nr. 4/2008 par ITER finanšu nolikumu;

               E.

               tā kā Kopuzņēmums sāka patstāvīgi darboties 2008. gada 18. martā;

               F.

               tā kā Kopuzņēmuma izveides brīdī tika lēsts, ka orientējošais kopējais resursu apjoms, kas tam nepieciešams laikposmā no 2007. gada līdz 2014. gadam, ir EUR 9 653 000 000;

               G.

               tā kā Kopuzņēmuma 2010. finanšu gada galīgais budžets ietvēra saistību apropriācijas EUR 444 100 000 apmērā un maksājumu apropriācijas EUR 241 700 000 apmērā,

      Budžeta un finanšu pārvaldība

               1.

               norāda, ka 2010. gada janvārī valde apstiprināja Kopuzņēmuma pirmā direktora atkāpšanos no amata;

               2.

               ar bažām norāda, ka Revīzijas palāta vērš uzmanību uz to, ka ITER projekta resursi ir būtiski jāpalielina salīdzinājumā ar orientējošo kopējo resursu apjomu, kas tika uzskatīts par nepieciešamu laikposmam no 2007. līdz 2014. gadam;

               3.

               norāda, ka Kopuzņēmuma 2010. finanšu gada sākotnējais kopējais budžets bija EUR 447 440 000 saistību apropriācijās un EUR 254 900 000 – maksājumu apropriācijās; no Kopuzņēmuma galīgajiem pārskatiem konstatē, ka 2010. gadā tā budžets ir grozīts divas reizes; jo īpaši norāda, ka abiem budžeta grozījumiem bija četri mērķi:

                           —

                           par EUR 3 300 000 samazināt Euratom administratīvo iemaksu, lai pilnībā saskaņotu Kopuzņēmuma sākotnējo budžetu ar Savienības 2010. gada vispārējo budžetu,

                           —

                           pārskatīt ITER uzņēmējvalsts iemaksu: par Francijas 2010. gada iemaksu tika izdota debetnota par pilnu budžetā paredzēto summu, proti, EUR 13 600 000; faktisko maksājumu prognoze liecina, ka 2010. gadā ir iekasēti EUR 8 000 000,

                           —

                           pārskatīt dalībvalstu iemaksas: Kopuzņēmums saņēma dalībvalstu 2009. gada iemaksu papildinājumus, bet Itālija un Ungārija neveica iemaksas par 2010. gadu, lai gan tas vairākkārt tika atgādināts,

                           —

                           reģistrēt citus papildu ieņēmumus, ko veido bankas procenti par Francijas iemaksu (EUR 104 506,54), procenti par tekošo kontu (EUR 34 629,49) un Eiropas Savienības iestāžu Tulkošanas centra veiktā līdzekļu atmaksa (EUR 1 389,00);

               4.

               pieņem zināšanai Kopuzņēmuma sniegto informāciju, proti, ka tas savu 2010. gada budžetu saistību apropriācijās ir izpildījis 99,9 % apmērā; tomēr pauž bažas par īstenošanas darbību aizkavēšanos, kā rezultātā maksājumu apropriācijas tika izlietotas tikai 63,4 % apmērā;

               5.

               ar bažām norāda, ka no 2009. gada bija pārnesti EUR 106 800 000 saistību apropriācijās un EUR 52 200 000 maksājumu apropriācijās un ka šīs apropriācijas ir paredzētas ITER celtniecībai un tās sedz ITER uzņēmējvalsts;

               6.

               no Kopuzņēmuma galīgā gada pārskata konstatē, ka 2010. gadā administratīvajiem izdevumiem paredzētās saistību un maksājumu apropriācijas tika atceltas EUR 1 090 550,73 apmērā, bet darbības izdevumiem paredzētās maksājumu apropriācijas tika atceltas EUR 50 713 452,82 apmērā;

               7.

               pauž bažas par lielo skaidras naudas atlikumu gada beigās, proti, EUR 78 800 000, kas atbilst 26,8 % no 2010. gadā pieejamajām maksājumu apropriācijām;

      Iepirkumi un dotācijas

               8.

               no Kopuzņēmuma 2010. gada darbības pārskata konstatē, ka iepirkuma ceļā tika piešķirtas pavisam 44 līgumu slēgšanas tiesības kopsummā par EUR 826 000 000; īpaši norāda, ka tika sāktas 42 iepirkuma procedūras pamatdarbības jomā, tika pabeigti 43 iepirkumu novērtējumi un tika parakstīti 43 iepirkuma līgumi; no iepriekš minētā pārskata secina arī to, ka Kopuzņēmums uzsāka pavisam piecas iepirkuma procedūras administratīvajā jomā, piešķīra septiņu līgumu slēgšanas tiesības administratīvajā jomā par kopējo summu EUR 6 000 000 un parakstīja sešus iepirkuma līgumus;

               9.

               ir noskaidrojis, ka tika sāktas 16 dotāciju piešķiršanas procedūras, tika pabeigts 21 novērtējums, tika piešķirtas 23 līgumu slēgšanas tiesības un tika parakstīti 29 līgumi;

               10.

               norāda, ka Revīzijas palāta pārbaudīja paraugu ar deviņām iepirkuma un sešām dotāciju piešķiršanas procedūrām; pauž bažas par to, ka no deviņām pārbaudītajām iepirkuma procedūrām trijās bija iesniegts tikai viens piedāvājums; pauž bažas arī par to, ka dotāciju piešķiršanas procedūrās vidējais priekšlikumu skaits bija viens priekšlikums katrā konkursā; mudina Kopuzņēmumu izstrādāt rīcības plānu ar konkrētiem pasākumiem un termiņiem, lai panāktu maksimālu konkurenci, un ievērot izmaksu lietderības principu konkursu sagatavošanas, publicēšanas, izvērtēšanas un līgumu administrēšanas posmā;

               11.

               norāda, ka pārbaudes, ko Kopuzņēmums veic pirms maksājumiem saskaņā ar dotāciju nolīgumiem, nav pietiekami dokumentētas, lai radītu pārliecību par finanšu noteikumu ievērošanu un pakārtoto izmaksu attiecināmību; uzsver, ka arī Kopuzņēmuma iekšējais revidents ir atzīmējis, ka ex ante kontroles pieeja, ko piemēro izmaksu deklarācijās norādītajām summām, nav efektīva un nav labi sagatavota izmaksu deklarāciju apstrādei; aicina Kopuzņēmumu veikt pasākumus, kas nepieciešami, lai pastiprinātu pārbaudes pirms maksājumu veikšanas un lai par šo jautājumu informētu budžeta izpildes apstiprinātājiestādi;

               12.

               norāda, ka līgumslēdzēju un dotāciju saņēmēju saraksts nav publiski pieejams Kopuzņēmuma tīmekļa vietnē, un pauž bažas par šādu pārredzamības trūkumu; tādēļ aicina Kopuzņēmumu ņemt par paraugu kopuzņēmumus Clean Sky, FCH, IMI un SESAR un iekļaut savā vietnē visaptverošu līgumslēdzēju un dotāciju saņēmēju sarakstu par 2010. gadu, kā arī par iepriekšējiem finanšu gadiem;

      Iekšējās kontroles sistēmas

               13.

               ar bažām norāda, ka Kopuzņēmuma iekšējās kontroles sistēmas vēl nav pilnībā izveidotas un netiek pilnībā izmantotas, kā to paredz tā finanšu nolikums; pauž nožēlu arī par to, ka ir radušās bažas par finanšu plūsmu un pienākumu nošķiršanu; apzinās, ka jaunā organizācijas struktūra sāka darboties 2011. gada 1. janvārī; tomēr norāda, ka vēl nav izraudzīti visi par finanšu plūsmām atbildīgie un ka vairākas svarīgas Kopuzņēmuma štata vietas joprojām nav aizpildītas;

               14.

               aicina Kopuzņēmumu validēt darījumu procesus, kuri sniedz finansiālu informāciju grāmatvedības sistēmām (ABAC un SAP); mudina Kopuzņēmumu arī ieviest pienācīgu instrumentu darbības līgumu administrēšanai, kas būtu integrēts budžeta un finanšu pārskatu sagatavošanas sistēmā;

               15.

               atzinīgi vērtē to, ka, ievērojot budžeta izpildes apstiprinātājiestādes prasību, Kopuzņēmums izveidoja Revīzijas komiteju, kura atskaitās tieši valdei;

               16.

               norāda, ka Kopuzņēmums ir sācis izstrādāt ex post revīzijas stratēģiju pakārtoto darījumu likumības un pareizības novērtēšanai un tā jāievieš 2012. gadā; uzsver, ka Kopuzņēmums sāka patstāvīgi darboties 2008. gada martā;

      Iekšējā revīzija

               17.

               pieņem zināšanai, ka Kopuzņēmuma finanšu nolikums vēl nav grozīts, lai iekļautu noteikumu, kas attiecas uz Komisijas iekšējā revidenta pilnvarām attiecībā uz vispārējo budžetu kopumā;

               18.

               tomēr norāda, ka Komisija un Kopuzņēmums ir veikuši pasākumus, lai skaidri noteiktu Komisijas Iekšējās revīzijas dienesta un Kopuzņēmuma iekšējās revīzijas funkcijas;

      Dalības maksu novēloti maksājumi un nolīgums ar uzņēmējvalsti

               19.

               uzskata, ka ir ļoti svarīgi, lai visi Kopuzņēmuma dalībnieki ievērotu dalības maksas samaksas termiņu; norāda, ka valde ir apstiprinājusi pasākumus nokavējuma procentu likmes piemērošanai ikgadējās dalības maksas novēlota maksājuma gadījumā;

               20.

               pieņem zināšanai – lai gan Kopuzņēmums un Spānijas Karaliste kā uzņēmējvalsts ir parakstījuši nolīgumu par atrašanās vietu un atbalstu, privilēģijām un imunitāti, pastāvīgas telpas Kopuzņēmumam vēl nav ierādītas; tomēr norāda, ka Kopuzņēmums izmanto pagaidu telpas, kuras apmaksā Spānijas Karaliste;

      Horizontāla rakstura konstatējumi par kopuzņēmumiem

               21.

               uzsver, ka saskaņā ar Līguma par Eiropas Savienības darbību 187. pantu Eiropas Komisija līdz šim ir izveidojusi septiņus kopuzņēmumus; norāda, ka seši kopuzņēmumi (IMI, ARTEMIS, ENIAC, Clean Sky, FCH un ITER F4E) darbojas pētniecības jomā un tos pārrauga Komisijas Pētniecības un inovācijas ģenerāldirektorāts un Informācijas sabiedrības un saziņas līdzekļu ģenerāldirektorāts, savukārt viena kopuzņēmuma uzdevums ir izstrādāt jaunu gaisa satiksmes pārvaldības sistēmu (SESAR) transporta nozarē, un tā darbību uzrauga Mobilitātes un transporta ģenerāldirektorāts;

               22.

               norāda, ka kopējie aptuvenie resursi, kas tiek uzskatīti par vajadzīgiem visiem kopuzņēmumiem visā to pastāvēšanas laikā, ir EUR 21 793 000 000;

               23.

               norāda, ka Savienības kopējā iemaksa, kas tiek uzskatīta par vajadzīgu visiem kopuzņēmumiem visā to pastāvēšanas laikā, ir EUR 11 489 000 000;

               24.

               norāda, ka 2010. finanšu gadā Savienības kopējā iemaksa kopuzņēmumu budžetā bija EUR 505 000 000;

               25.

               aicina Komisiju budžeta izpildes apstiprinātājiestādei katru gadu sniegt konsolidētu informāciju par katra kopuzņēmuma kopējo gada finansējumu no Savienības vispārējā budžeta, lai nodrošinātu pārredzamību un skaidrību par Savienības līdzekļu izlietojumu un atjaunotu Eiropas nodokļu maksātāju uzticību;

               26.

               atzinīgi vērtē ARTEMIS kopuzņēmuma iniciatīvu savā gada darbības pārskatā iekļaut informāciju par pašlaik īstenojamo projektu uzraudzību un pārbaudi; uzskata, ka tieši tāpat būtu jārīkojas arī citiem kopuzņēmumiem;

               27.

               atgādina, ka kopuzņēmumi darbojas kā publiskā un privātā sektora partnerība un ka tāpēc tajos mijiedarbojas gan publiskās, gan privātās intereses; uzskata, ka šādos apstākļos nedrīkst aizmirst par interešu konfliktu iespējamību un šī problēma ir pienācīgi jārisina; tādēļ aicina kopuzņēmumus informēt budžeta izpildes apstiprinātājiestādi par pārbaudes mehānismiem, kas pastāv to attiecīgajās struktūrās, lai nodrošinātu pienācīgu pārvaldību un interešu konfliktu novēršanu;

               28.

               norāda, ka kopuzņēmumi ir salīdzinoši mazas un ģeogrāfiski blīvi izvietotas struktūras, izņemot vienīgi Kopuzņēmumu ITER un kodolsintēzes enerģētikas attīstības vajadzībām; tādēļ uzskata, ka tiem vajadzētu izmantot ikvienu iespēju apvienot savus resursus;

               29.

               aicina Revīzijas palātu attiecīgajos ziņojumos par kopuzņēmumu 2011. finanšu gada pārskatiem sniegt budžeta izpildes apstiprinātājiestādei informāciju par to, kā ir ņemti vērā katram kopuzņēmumam sniegtie Revīzijas palātas komentāri;

               30.

               aicina Revīzijas palātu pieņemamā termiņā sniegt Eiropas Parlamentam īpašu ziņojumu par kopuzņēmumu izveides pievienoto vērtību Savienības pētniecības, tehnoloģiju attīstības un demonstrējumu programmu efektīvai īstenošanai; turklāt norāda, ka šajā pašā ziņojumā būtu jāiekļauj novērtējums par kopuzņēmumu izveides efektivitāti.

      (1)  OV C 368, 16.12.2011., 24. lpp.

      (2)  OV L 248, 16.9.2002., 1. lpp.

      (3)  OV L 90, 30.3.2007., 58. lpp.

      (4)  OV L 357, 31.12.2002., 72. lpp.


title: Padomes Lēmums (KĀDP) 2016/37 (2016. gada 16. janvāris) par datumu, no kura piemēro Lēmumu (KĀDP) 2015/1863, ar kuru groza Lēmumu 2010/413/KĀDP, ar ko paredz ierobežojošus pasākumus pret Irānu

text:
               16.1.2016

               LV

               Eiropas Savienības Oficiālais Vēstnesis

               LI 11/1

         PADOMES LĒMUMS (KĀDP) 2016/37
   (2016. gada 16. janvāris)
   par datumu, no kura piemēro Lēmumu (KĀDP) 2015/1863, ar kuru groza Lēmumu 2010/413/KĀDP, ar ko paredz ierobežojošus pasākumus pret Irānu
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2010. gada 26. jūlijā pieņēma Lēmumu 2010/413/KĀDP (1), ar ko paredz ierobežojošus pasākumus pret Irānu.

               (2)

               Amerikas Savienotās Valstis, Apvienotā Karaliste, Francija, Krievijas Federācija, Ķīna un Vācija, kuras atbalstīja Savienības Augstā pārstāve ārlietās un drošības politikas jautājumos, 2015. gada 14. jūlijā panāca vienošanos par visaptverošu ilgtermiņa risinājumu Irānas kodoljautājumā. Kopīgā visaptverošā rīcības plāna (KVRP) sekmīga īstenošana nodrošinās, lai Irānas kodolprogrammai būtu tikai miermīlīgs raksturs, un paredzēs, ka visaptveroši tiek atceltas visas ar kodolmateriāliem saistītās sankcijas.

               (3)

               Apvienoto Nāciju Organizācijas Drošības padome 2015. gada 20. jūlijā pieņēma Rezolūciju (ANO DPR) 2231 (2015), apstiprinot KVRP, mudinot to pilnībā īstenot saskaņā ar KVRP noteikto grafiku un paredzot, ka darbības ir jāīsteno saskaņā ar KVRP.

               (4)

               ANO DPR 2231 (2015) paredzēts, ka pēc tam, kad būs izpildītas Irānas ar kodolmateriāliem saistītās saistības, kā noteikts KVRP, un par to izpildi būs pārliecinājusies SAEA, ANO DPR 1696 (2006), 1737 (2006), 1747 (2007), 1803 (2008), 1835 (2008), 1929 (2010) un 2224 (2015) noteikumu darbība ir jāizbeidz.

               (5)

               Tāpat ANO DPR 2231 (2015) paredzēts, ka valstīm jāievēro attiecīgie noteikumi, kas iekļauti Amerikas Savienoto Valstu, Apvienotās Karalistes, Francijas, Krievijas Federācijas, Ķīnas, Vācijas un Eiropas Savienības 2015. gada 14. jūlija paziņojumā, kurš ietverts ANO DPR 2231 (2015) B pielikumā un kura mērķis ir sekmēt pārredzamību un pilnīgu KVRP īstenošanu veicinošas gaisotnes izveidi.

               (6)

               Ņemot vērā ANO DPR 2231 (2015) un ANO DPR 2231 (2015) B pielikumu, Padome 2015. gada 18. oktobrī ar Lēmumu (KĀDP) 2015/1863 (2) nolēma beigt īstenot visas Savienības ar kodolmateriāliem saistītās ekonomiskās un finansiālās sankcijas, Irānai vienlaicīgi īstenojot saskaņotos ar kodolmateriāliem saistītos pasākumus, par ko pārliecinājusies SAEA.

               (7)

               Ar Lēmumu (KĀDP) 2015/1863 Padome arī nolēma pēc tam, kad Irāna būs izpildījusi ar kodolmateriāliem saistītās saistības, par ko pārliecinājusies SAEA, ieviest atļauju režīmu attiecībā uz pārskatīšanu un lemšanu par ar kodolmateriāliem saistītu nodošanu Irānai vai darbībām ar Irānu, ko nereglamentē ANO DPR 2231 (2015), nodrošinot pilnīgu atbilstību KVRP.

               (8)

               Saskaņā ar Lēmuma (KĀDP) 2015/1863 2. panta otro daļu minētais lēmums ir jāpiemēro no datuma, kurā Padome konstatē, ka SAEA ģenerāldirektors SAEA Valdei un Apvienoto Nāciju Organizācijas Drošības padomei ir iesniedzis ziņojumu, ar ko tiek apstiprināts, ka Irāna ir veikusi KVRP V pielikuma 15.1.–15.11. punktā paredzētos pasākumus.

               (9)

               Padome konstatē, ka 2016. gada 16. janvārī SAEA ģenerāldirektors SAEA Valdei un Apvienoto Nāciju Organizācijas Drošības padomei ir iesniedzis ziņojumu, ar ko tiek apstiprināts, ka Irāna ir veikusi KVRP V pielikuma 15.1.–15.11. punktā paredzētos pasākumus,

         IR PIEŅĒMUSI ŠO LĒMUMU.
   1. pants
   Lēmumu (KĀDP) 2015/1863 piemēro no 2016. gada 16. janvāra.
   2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Briselē, 2016. gada 16. janvārī

            Padomes vārdā –

            priekšsēdētājs

         A.G. KOENDERS

      (1)  Padomes Lēmums 2010/413/KĀDP (2010. gada 26. jūlijs), ar ko paredz ierobežojošus pasākumus pret Irānu un atceļ Kopējo nostāju 2007/140/KĀDP (OV L 195, 27.7.2010., 39. lpp.).

      (2)  Padomes Lēmums (KĀDP) 2015/1863 (2015. gada 18. oktobris), ar kuru groza Lēmumu 2010/413/KĀDP, ar ko paredz ierobežojošus pasākumus pret Irānu (OV L 274, 18.10.2015., 174. lpp.).


title: 2006/410/EK: Komisijas Lēmums ( 2006. gada 24. maijs ), ar ko saskaņā ar Padomes Regulas (EK) Nr. 1782/2003 10. panta 2. punktu, 143.d un 143.e pantu nosaka summas, kuras piešķir ELFLA, un summas ELGF izmaksu finansēšanai

text:
               15.6.2006

               LV

               Eiropas Savienības Oficiālais Vēstnesis

               L 163/10

      KOMISIJAS LĒMUMS

   (2006. gada 24. maijs),
   ar ko saskaņā ar Padomes Regulas (EK) Nr. 1782/2003 10. panta 2. punktu, 143.d un 143.e pantu nosaka summas, kuras piešķir ELFLA, un summas ELGF izmaksu finansēšanai
   (2006/410/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2005. gada 21. jūnija Regulu (EK) Nr. 1290/2005 par kopējās lauksaimniecības politikas finansēšanu (1), un jo īpaši tās 12. panta 2. un 3. punktu,
   tā kā:

               (1)

               Padomes 2003. gada 29. septembra Regulas (EK) Nr. 1782/2003, ar ko izveido kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem (2), 10. pantā ir noteikta metode, ar kuru aprēķina modulāciju neto summas, ko piešķir Eiropas Lauksaimniecības fondam lauku attīstībai (ELFLA). Minētās regulas 143.d un 143.e pantā noteiktas summas, kas ELFLA jāpiešķir kokvilnas un tabakas audzēšanas reģionu pārstrukturēšanas finansēšanai.

               (2)

               Gada maksimālās summas, ko piešķir Eiropas Lauksaimniecības garantiju fonda (ELGF) izmaksu finansēšanai un atskaitījumiem ELGF līdz 2013. gadam ir noteikti iestāžu nolīguma par finansēšanas pamatprincipiem 2007.–2013. gadā I pielikumā (3).

               (3)

               Summas, kas jāpiešķir ELFLA, un neto bilance, kas nepieciešama ELGF izmaksu finansēšanai, jānosaka, ņemot vērā minētās maksimālās summas, kas noteiktas 2007.–2013. budžeta gadam,

         IR NOLĒMUSI ŠĀDI.
   Vienīgais pants
   Summas, ko 2007.–2013. budžeta gadam piešķir Eiropas Lauksaimniecības fondam lauku attīstībai (ELFLA) saskaņā ar Regulas (EK) Nr. 1782/2003 10. panta 2. punktu, 143.d un 143.e pantu, kā arī neto bilance ELGF izmaksu finansēšanai, ir noteiktas šā lēmuma pielikumā.

      Briselē, 2006. gada 24. maijā

            Komisijas vārdā —

            Komisijas locekle

         Mariann FISCHER BOEL

      (1)  OV L 209, 11.8.2005., 1. lpp. Regulā grozījumi izdarīti ar Regulu (EK) Nr. 320/2006 (OV L 58, 28.2.2006., 42. lpp.).

      (2)  OV L 270, 21.10.2003., 1. lpp. Regulā jaunākie grozījumi izdarīti ar Regulu (EK) Nr. 319/2006 (OV L 58, 28.2.2006., 32. lpp.).

      (3)  Vēl nav publicēts Oficiālajā Vēstnesī.

      PIELIKUMS

                  (miljoni EUR)

                  Budžeta gads

                  Summas, kas piešķirtas ELFLA saskaņā ar

                  Neto bilance ELGF izmaksu finansēšanai

                  Regulas (EK) Nr. 1782/2003 10. panta 2. punktu

                  Regulas (EK) Nr. 1782/2003 143.d pantu

                  Regulas (EK) Nr. 1782/2003 143.e pantu

                  2007

                  984

                  22

                  44 753

                  2008

                  1 241

                  22

                  44 954

                  2009

                  1 252

                  22

                  45 405

                  2010

                  1 257

                  22

                  45 867

                  2011

                  1 231

                  22

                  484

                  45 880

                  2012

                  1 231

                  22

                  484

                  46 356

                  2013

                  1 228

                  22

                  484

                  46 840


title: 2010/763/ES: Padomes Lēmums ( 2010. gada 6. decembris ) par to, lai noslēgtu Partnerattiecību nolīgumu zivsaimniecības nozarē starp Eiropas Savienību un Zālamana salām

text:
               9.12.2010

               LV

               Eiropas Savienības Oficiālais Vēstnesis

               L 324/48

         PADOMES LĒMUMS
   (2010. gada 6. decembris)
   par to, lai noslēgtu Partnerattiecību nolīgumu zivsaimniecības nozarē starp Eiropas Savienību un Zālamana salām
   (2010/763/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 43. panta 2. punktu saistībā ar 218. panta 6. punkta a) apakšpunktu,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu,
   tā kā:

               (1)

               Pamatojoties uz Padomes 2009. gada 22. septembra lēmumu, ar kuru tā pilnvaro Komisiju Kopienas vārdā sākt sarunas par partnerattiecību nolīguma zivsaimniecības nozarē noslēgšanu ar Zālamana salām, Kopiena un Zālamana salas ir apspriedušas partnerattiecību nolīgumu zivsaimniecības nozarē, ar kuru ES kuģiem iedala zvejas iespējas ūdeņos, kas attiecībā uz zivsaimniecību ir Zālamana salu suverenitātē vai jurisdikcijā.

               (2)

               Apspriešanās rezultātā 2009. gada 26. septembrī tika parafēts jauns partnerattiecību nolīgums zivsaimniecības nozarē.

               (3)

               Ar Padomes Lēmumu 2010/397/ES (1) Partnerattiecību nolīgums zivsaimniecības nozarē starp Eiropas Savienību un Zālamana salām ir parakstīts un tiek piemērots provizoriski no 2009. gada 9. oktobra.

               (4)

               Nolīgums būtu jānoslēdz,

         IR PIEŅĒMUSI ŠO LĒMUMU.
   1. pants
   Ar šo tiek apstiprināts Partnerattiecību nolīgums zivsaimniecības nozarē starp Eiropas Savienību un Zālamana salām (2).
   2. pants
   Padomes priekšsēdētājs norīko personu vai personas, kas tiesīgas Savienības vārdā sniegt nolīguma 18. pantā paredzēto paziņojumu, lai paustu Savienības piekrišanu uzņemties šā nolīguma saistības (3).
   3. pants
   Šis lēmums stājas spēkā tā pieņemšanas dienā.

      Briselē, 2010. gada 6. decembrī

            Padomes vārdā –

            priekšsēdētāja

         J. MILQUET

      (1)  OV L 190, 22.7.2010., 1. lpp.

      (2)  Nolīguma teksts ir publicēts OV L 190, 22.7.2010., 3. lpp. kopā ar lēmumu par parakstīšanu.

      (3)  Nolīguma spēkā stāšanās datumu Padomes Ģenerālsekretariāts publicēs Eiropas Savienības Oficiālajā Vēstnesī.